pythainlp/thai-wiki-dataset-v4 huggingface dataset:
ฟุตบอลชิงแชมป์แห่งชาติอาเซียน 2016 นัดชิงชนะเลิศ

การแข่งขันฟุตบอลชิงแชมป์แห่งชาติอาเซียน 2016 นัดชิงชนะเลิศ เป็นการแข่งขันนัดชิงชนะเลิศของ ฟุตบอลชิงแชมป์แห่งชาติอาเซียน 2016 จัดขึ้นโดย สหพันธ์ฟุตบอลอาเซียน (เอเอฟเอฟ).
นัดชิงชนะเลิศเป็นการแข่งขันในระบบสองนัดรูปแบบเหย้าและเยือนระหว่าง อินโดนีเซีย และ ไทย. เลกแรกแข่งขันที่ สนามกีฬาปากันซารี ใน โบกอร์ เมื่อวันที่ 14 ธันวาคม พ.ศ. 2559, ในขณะที่เลกที่สองแข่งขันที่ ราชมังคลากีฬาสถาน ใน กรุงเทพมหานคร เมื่อวันที่ 17 ธันวาคม พ.ศ. 2559.
ก่อนการแข่งขัน, ทีมชาติอินโดนีเซียผ่านเข้าสู่นัดชิงชนะเลิศเป็นสมัยที่สี่ (2000, 2002, 2004 และ 2010) โดยทั้งสี่ครั้งได้ตำแหน่งรองชนะเลิศ ทีมชาติไทยได้ผ่านเข้าสู่นัดชิงชนะเลิศฟุตบอลชิงแชมป์แห่งชาติอาเซียนเป็นสมัยที่เจ็ด (1996, 2000, 2002, 2007, 2008, 2012 และ 2014), ทีมชาติไทยสมารถชนะเลิศทัวร์นาเมนต์นี้ถึงสี่ครั้งด้วยกัน (1996, 2000, 2002 และ 2014).
เส้นทางสู่นัดชิงชนะเลิศ.
"หมายเหตุ: ในผลการแข่งขันทั้งหมดด้านล่างนี้, สกอร์ของผู้เข้าชิงชนะเลิศจะเป็นตัวเลขแรกขึ้นมาก่อน (H: เหย้า; A: เยือน)."
นัด.
เลกแรก.
สถิติ.
<templatestyles src="Col-begin/styles.css"/>
เลกที่สอง.
สถิติ.
<templatestyles src="Col-begin/styles.css"/>
เทศมณฑลแฮแว็ช

แฮแว็ช  เป็นเทศมณฑลทางตอนเหนือของประเทศฮังการี ตั้งอยู่ระหว่างแม่น้ำติซอกับมาตรอ และภูเขาบึกก์ มีพรมแดนติดกับเทศมณฑลแป็ชต์, เทศมณฑลโนกราด, เทศมณฑลโบร์โชด-ออบออูย-แซ็มเปลน และเทศมณฑลยาส-น็อจกุน-โซลโนก ศูนย์กลางของเทศมณฑลอยู่ที่เมืองแอแกร์
นมตราหมี

นมตราหมี  เป็นยี่ห้อนมผงและเครื่องดื่มนมที่เริ่มวางจำหน่ายในปี พ.ศ. 2519 โดยบริษัทเนสท์เล่ วางจำหน่ายในหลายพื้นที่ของเอเชียตะวันออกเฉียงใต้ สำหรับในประเทศไทย ผลิตภัณฑ์นมผงตราหมีอยู่ในความดูแลของเนสท์เล่ (ประเทศไทย) ส่วนผลิตภัณฑ์นมพร้อมดื่ม (นมสเตอริไลส์ และนมไขมันต่ำ ตราหมี โกลด์) อยู่ในความดูแลของเฟรเชอร์แอนด์นีฟ (เอฟแอนด์เอ็น) ในเครือทีซีซีฯ
วงกลมอาร์กติก

วงกลมอาร์กติก  คือวงกลมละติจูดที่อยู่เหนือที่สุด ในบรรดา 5 วงกลมละติจูดหลักบนแผนที่โลก พื้นในในบริเวณนี้เรียกว่าอาร์กติก ด้านเหนือสุดของวงกลม มีปรากฏการณ์ที่ดวงอาทิตย์จะอยู่เหนือของฟ้าตลอดเวลาต่อเนื่องกัน 24 ชั่วโมง อย่างน้อยปีละหนึ่งครั้ง ทำให้สามารถมองเห็นดวงอาทิตย์ได้แม้ในเวลากลางคืนในช่วงอายันเหนือ และมีปรากฏการณ์ที่ดวงอาทิตย์ลับขอบฟ้าตลอดเวลาต่อเนื่องกัน 24 ชั่วโมง อย่างน้อยปีละ 1 ครั้ง ทำให้ไม่สามารถเห็นดวงอาทิตย์ได้แม้ในเวลากลางวัน ปรากฏการณ์เกิดขึ้นที่ขั้วโลกใต้เช่นกัน
ตำแหน่งของวงกลมอาร์กติก ไม่ใช่ตำแหน่งที่คงที่ จนถึงวันที่ ตำแหน่งอยู่ที่ °′″ เหนือเส้นศูนย์สูตร ตำแหน่งนี้ขึ้นอยู่กับการเอียงของแกนโลก ซึ่งมีค่าไม่คงที่ ผันแปรประมาณ 2 องศา ตลอด 40,000 ปีที่ผ่านมานี้ เป็นผลมาจากแรงกระทำจากการโคจรรอบโลกของดวงจันทร์ ทำให้ตำแหน่งของวงกลมอาร์กติกไม่คงที่ ผลที่ตามมาคือ ตำแหน่งของวงกลมอาร์กติกขณะนี้ขยับขึ้นไปทางเหนือ ปีละ 15 เมตร
ศัพทมูลวิทยา.
คำว่า "arctic" มีที่มาจากศัพท์ภาษากรีกว่า ἀρκτικός ("arktikos": "ใกล้หมี, ทางเหนือ") และมาจากคำว่า ἄρκτος ("arktos": "หมี") อีกที
จักรพรรดิโคอัง

จักรพรรดิโคอัง (; โรมาจิ: "Kōan-tennō") หรือ โอโฮะ ยามาโตะ ทาราชิฮิโกะ คุนิโอชิ ฮิโตะ โนะ มิโกโตะ เป็นจักรพรรดิองค์ที่ 6 แห่งราชวงศ์ญี่ปุ่นครองสิริราชสมบัติระหว่าง 392 ปีก่อนคริสตกาล – 291 ปีก่อนคริสตกาล (พ.ศ. 151-พ.ศ. 252) จักรพรรดิโคอังถูกจัดเป็นหนึ่งในเก้าจักรพรรดิในตำนานเนื่องจากเรื่องราวของพระองค์มีน้อยมากแทบจะไม่มีหลงเหลือ
จักรพรรดิโคอังขึ้นสืบราชบัลลังก์เมื่อ 392 ปีก่อนคริสตกาล(พ.ศ 151) ภายหลังจากการเสด็จสวรรคตของจักรพรรดิโคโช จักรพรรดิองค์ที่ 6 พระราชบิดาหลังจากนั้นไม่นานได้มีการประกอบพิธีราชาภิเษกที่พระราชวังหลวงเมืองนาระ
จักรพรรดิโคอังเสด็จสวรรคตเมื่อวันที่ 15 เมษายน 291 ปีก่อนคริสตกาล(พ.ศ 252) โดย จักรพรรดิโคเร ได้ขึ้นสืบราชบัลลังก์ต่อมา
จักรพรรดิโคเร

จักรพรรดิโคเร (; โรมาจิ: "Kōrei-tennō") มีอีกพระนามแล้ว "โอยามาโตะเนโกฮิโกะฟูโตนิ โนะ ซูเมรามิโกโตะ"  เป็นจักรพรรดิญี่ปุ่นในตำนานองค์ที่ 7 ตามลำดับการสืบราชบัลลังก์ มีข้อมูลเกี่ยวกับจักรพรรดิองค์น้อยมากเนื่องจากขาดเอกสารสำหรับการตรวจสอบและศึกษาเพิ่มเติม ทำให้นักประวัติศาสตร์รู้จักพระองค์ในฐานะ "จักรพรรดิในตำนาน" เนื่องจากข้อพิพาทเรื่องการมีตัวตน ใน"โคจิกิ"ไม่มีข้อมุลใดเลยนอกจากพระนามและพระราชพงศาวลี มีการอ้างว่ารัชสมัยของโคเรเริ่มต้นใน 290 ปีก่อน ค.ศ. หลังพระองค์สวรรคตใน 215 ปีก่อน ค.ศ. พระราชโอรสองค์หนึ่งขึ้นครองราชย์เป็นจักรพรรดิองค์ถัดไป ตามธรรมเนียมยอมรับโคเรเป็นจักรพรรดิองค์แรกในยุคยาโยอิ ซึ่งตั้งชื่อตามชาวยาโยอิที่อพยพจากทวีปเอเชียไปยังหมู่เกาะญี่ปุ่น
รายงานจากตำนาน.
ใน"โคจิกิ"และ"นิฮงโชกิ"บันทึกแค่พระนามและพระราชพงศาวลีของพระองค์ โคเรเสด็จพระราชสมภพใน 342 ปีก่อน ค.ศ. และเชื่อว่าเป็นพระราชโอรสองค์โตในจักรพรรดิโคอัง พระราชมารดาเชื่อว่าเป็นโอชิฮิเมะ ธิดาในอาเมตาราชิฮิโตะ-คูนิโอะ-ชิฮิโตะ-โนะ-มิโกโตะ พระนามก่อนขึ้นครองราชย์ของโคเรคือเจ้าชาย"โอะ-ยามาโตะ-เนโกะ ฮิโกะ-ฟูโตะ-นิ โนะ มิโกโตะ" และ"โคจิกิ"บันทึกว่าพระองค์ทรงปกครองจากพระราชวังคูโรดะ-โนอิ-โอโดะ-โนะ-มิยะ  ที่คูโรดะในบริเวณที่ภายหลังรู้จักกันในชื่อ แคว้นยามาโตะ ในบันทึกโคจิกิระบุว่าในช่วงรัชสมัยโคเร องค์จักรพรรดิเข้าพิชิตแคว้นคิบิ โคเรเป็นจักรพรรดิพระองค์แรกนับตั้งแต่จักรพรรดิจิมมุที่มีพระมเหสีรอง และเป็นพระราชบิดาของพระราชโอรสธิดา 7 พระองค์ร่วมกับจักรพรรดินีที่เป็นพระมเหสีหลัก คือ คูวาชิ-ฮิเมะ มีบันทึกว่าโคเมทรงมีพระชนม์ชีพยืนยาว ครองราชย์ใน 290 ปีก่อน ค.ศ. จนกระทั่งสวรรคตเมื่อ 215 ปีก่อน ค.ศ. พระราชโอรสองค์โตของพระองค์จึงขึ้นครองราชย์เป็นจักรพรรดิองค์ถัดไป
ข้อมูลที่มีอยู่.
การมีตัวตนของจักรพรรดิ 9 พระองค์แรกยังคงเป็นที่ถกเถียงกัน เนื่องมาจากมีข้อมูลสำหรับการตรวจยืนยันและศึกษาเพิ่มเติมไม่เพียงพอ ทำให้นักประวัติศาสตร์จัดให้โคเรเป็น "จักรพรรดิในตำนาน" และเป็นจักรพรรดิองค์ที่ 6 ในจักรพรรดิ 8 พระองค์ที่ไม่มีตำนานเฉพาะที่เชื่อมโยงกับพระองค์ พระนามโคเร"-เท็นโน"ได้รับการระบุให้แก่พระองค์หลังสวรรคตโดยคนรุ่นหลัง พระชนมพรรษาเฉพาะที่ 127 พรรษาถือว่าไม่น่าเป็นไปได้เช่นเดียวกันกับจักรพรรดิโคอัง เนื่องจากปัญหาการยืนยันและเรื่องอื่น ๆ
มีความเป็นไปได้ว่า"โคเร"อาจมีพระชนม์ชีพในคริสต์ศตวรรษที่ 1 แทน เช่นเดียวกันกับจักรพรรดิโคโช Louis Frédéric นักประวัติศาสตร์ ระบุแนวคิดนี้ในหนังสือ "Japan Encyclopedia" ของตนเองว่ามีความ "เป็นไปได้มาก" แต่นั่นยังคคงเป็นข้อถกเถียงในบรรดานักวิจัยคนอื่น ๆ จักรพรรดิพระองค์แรกที่นักประวัติศาสตร์ระบุว่าอาจมีตัวตนจริงคือจักรพรรดิซูจิง จักรพรรดิญี่ปุ่นองค์ที่ 10
จักรพรรดิโคเง็ง

จักรพรรดิโคเง็ง  เป็นจักรพรรดิญี่ปุ่นในตำนานองค์ที่ 8 ตามลำดับการสิบราชบัลลังก์แบบดั้งเดิม เราทราบข้อมูลเกี่ยวกับจักรพรรดิพระองค์นี้น้อยมาก เนื่องจากขาดข้อมูลที่สามารถตรวจยืนยันและศึกษาเพิ่มเติมได้ นักประวัติศาสตร์รู้จักโคเง็งในฐานะ "จักรพรรดิในตำนาน" เนื่องจากมีข้อถกเถียงเรื่องการมีตัวตนของพระองค์ ใน"โคจิกิ"ไม่ได้ระบุอะไรนอกจากพระนามและพระราชพงศาวลี เชื่อกันว่ารัชสมัยของโคเง็งเริ่มต้นใน 214 ปีก่อน ค.ศ. พระองค์มีพระมเหสีหลัก และพระมเหสีรองสองพระองค์ ซึ่งมีพระราชโอรสธิดาด้วยกัน 6 พระองค์ หลังพระองค์สวรรคตเมื่อ 158 ปีก่อน ค.ศ. พระราชโอรสองค์หนึ่งขึ้นครองราชย์เป็นจักรพรรดิไคกะ
เรื่องราวตามตำนาน.
ใน"โคจิกิ"และ"นิฮงโชกิ"บันทึกเฉพาะพระนามและพระราชพงศาวลีของโคเง็ง โดยจักรพรรดิโคเง็งเสด็จพระราชสมภพในช่วง 273 ปีก่อน ค.ศ. และได้รับการบันทึกว่าเป็นพระราชโอรสองค์โตในจักรพรรดิโคเร พระราชมารดามีพระนามว่า "คูวาชิ-ฮิเมะ" ธิดาในชิกิ โนะ อางาตานูชิ โอโอเมะ พระองค์มีพระนามก่อนครองราชย์คือ "เจ้าชายโอ-ยามาโตะ-เนโกะ-ฮิโกะ-คูนิ-คูรุ โนะ มิโกโตะ" ก่อนขึ้นครองราชย์ใน 214 ปีก่อน ค.ศ. โคจิกิบันทึกว่าพระองค์ปกครองจากพระราชวังซาไกฮาระ-โนะ-มิยะ (#เปลี่ยนทาง หรือ"นิฮงโชกิ"ระบุเป็น) ที่คารุ ในบริเวณที่ภายหลังรู้จักในนามแคว้นยามาโตะ จักรพรรดิโคเง็งมีพระมเหสีหลวง (จักรพรรดินี) นาม "อุตสึชิโกเมะ" ร่วมกับพระมเหสีอีกสองพระองค์ พระราชโอรสองค์แรกมีพระนามว่า เจ้าชายโอฮิโกะ และเป็นบรรพบุรุษสายตรงของตระกูลอาเบะ (ตามที่ปรากฏในนิฮงโชกิ) เจ้าชาย"ฮิโกฟุตสึโอชิโนมาโกโตะ" พระราชโอรสองค์หนึ่งของพระองค์ เป็นปู่ของทาเกโนอูจิ โนะ ซูกูเนะ วีรบุรุษ-รัฐบุรุษญี่ปุ่นในตำนาน จักรพรรดิโคเง็งครองราชย์จนกระทั่งสวรรคตเมื่อ 158 ปีก่อน ค.ศ. พระราชโอรสองค์ที่สองขึ้นครองราชย์เป็นจักรพรดริองค์ถัดไป
ข้อมูลเท่าที่มีอยู่.
การดำรงอยู่ของจักรพรรดิอย่างน้อยเก้าพระองค์แรกยังคงเป็นที่ถกเถียง เนื่องจากมีข้อมูลสำหรับการตรวจยืนยันและศึกษาเพิ่มเติมไม่เพียงพอ นักประวัติศาสตร์จึงถือให้โคเง็งเป็น "จักรพรดริในตำนาน" และเป็นจักรพรรดิองค์ที่ 7 จากจักรพรรดิ 8 พระองค์ที่ไม่มีตำนานเฉพาะเกี่ยวกับพระองค์ พระนามโคเง็ง"-เท็นโน"พระราชทานแก่พระองค์หลังสวรรคตโดยคนรุ่นหลัง พระนามของพระองค์อาจได้รับการกำหนดให้ถูกต้องตามหลักการหลังช่วงชีวิตที่ระบุเข้ากับโคเง็งมาหลายศตวรรษ โดยอาจอยู่ในช่วงเวลาที่มีการรวบรวมตำนานต้นกำเนิดราชวงศ์ญี่ปุ่นเข้าเป็นพงศาวดารที่ปัจจุบันรู้จักกันในชื่อ"โคจิกิ"
มินิตซาลาแมนเดอร์

มินิตซาลาแมนเดอร์ หรือ ปิกมีซาลาแมนเดอร์ หรือ เม็กซิกันปิกมีซาลาแมนเดอร์  เป็นสัตว์สะเทินน้ำสะเทินบกจำพวกจิ้งจกน้ำหรือซาลาแมนเดอร์ จัดอยู่ในสกุล "Thorius" (/ทอ-ริ-อุส/) จัดอยู่ในวงศ์ Plethodontidae หรือซาลาแมนเดอร์ไม่มีปอด
เป็นซาลาแมนเดอร์ขนาดเล็ก จัดได้ว่าเป็นซาลาแมนเดอร์ขนาดเล็กที่สุดในโลก เนื่องจากเมื่อโตเต็มที่มีขนาดไม่เกินไม้ขีดไฟ และถือได้ว่าเป็นสัตว์สี่เท้ามีหางที่มีขนาดเล็กที่สุดในโลกด้วย ซึ่งถือว่าผิดปกติสำหรับสัตว์ประเภทนี้
ซาลาแมนเดอร์ในสกุลนี้มีถิ่นกำเนิดเฉพาะในเม็กซิโกที่เดียวในโลกเท่านั้น โดยพบในรัฐเบรากรุซ, รัฐปวยบลา, รัฐเกร์เรโร และรัฐวาฮากา ที่อยู่ตอนใต้ของประเทศ โดยถูกค้นพบครั้งแรกเมื่อศตวรรษที่ 19 โดยถูกเข้าใจแต่ทีแรกว่าเป็นสัตว์เพียงชนิดเดียวนานถึง 75 ปี จนกระทั่งมีการแยกออกเป็นชนิดต่าง ๆ ได้อีก 9 ชนิด ระหว่างปี ค.ศ. 1940–ค.ศ. 1960 และต่อมาในยุคปัจจุบัน นักวิทยาศาสตร์ด้านวิทยาสัตว์เลื้อยคลานและสัตว์สะเทินน้ำสะเทินบกได้ค้นพบชนิดใหม่อีก 3 ชนิด รวมเป็นทั้งสิ้นเกือบ 30 ชนิด ทั้งนี้เนื่องจากเป็นสัตว์ขนาดเล็ก ยากจะแยกแยะออกจากลักษณะภายนอก กอรปกับเป็นสัตว์ที่หายาก อยู่ในสภาวะใกล้สูญพันธุ์หรือเสี่ยงต่อการถูกคุกคามแทบทุกชนิด ไม่มีการค้นพบมานานหลายสิบปีแล้ว โดยตัวสุดท้ายที่พบพบที่เทือกเขาอันห่างไกลในรัฐวาฮากา และเป็นซาลาแมนเดอร์ที่อาศัยอยู่เฉพาะดินแดนที่ราบสูงของเม็กซิโก
โดยนักวิทยาศาสตร์ทำการแยกแยะชนิดได้โดยการศึกษาด้วยการวิเคราะห์ทางโมเลกุล, การจัดเรียงดีเอ็นเอ, การประกอบดิจิตัล, เอกซเรย์ ตลอดจนการวิเคราะห์ทางสถิติทางกายวิภาคทั้งภายในและภายนอกลำตัว 
การจำแนก.
ปัจจุบัน (ค.ศ. 2016) มีทั้งสิ้น 29 ชนิด
เจ้าชายมุเนตากะ

เจ้าชายมุเนตากะ  เป็น "โชกุน" ลำดับที่ 6 ของรัฐบาลโชกุนคามากูระของญี่ปุ่น ซึ่งดำรงตำแหน่งระหว่างปี ค.ศ. 1252 ถึงปี ค.ศ. 1266
พระองค์เป็นพระราชโอรสองค์ใหญ่ของจักรพรรดิโกะ-ซางะและแทนที่ฟูจิวาระ โนะ โยริสึงุ ที่ถูกปลดออกจากตำแหน่งโชกุนเมื่อมีพระชนมายุได้ 10 พรรษา พระองค์เป็นเพียงโชกุนหุ่นเชิดที่ถูกควบคุมโดยผู้สำเร็จราชการจากตระกูลโฮโจ
เจ้าชายมุเนะตะกะถูกปลดออกจากตำแหน่งเมื่อ พ.ศ. 1809 ขณะพระชนมายุเพียง 24 พรรษาและได้แต่งตั้งให้เจ้าชายโคะเระยะซุพระชนมายุเพียง 2 พรรษาพระโอรสในเจ้าชายมุเนะตะกะขึ้นเป็นโชกุนลำดับที่ 7
ผลงานเพลงของมารูนไฟฟ์

มารูนไฟฟ์ วงดนตรีป็อปร็อกอเมริกันออกสตูดิโออัลบั้มมาแล้ว 7 อัลบั้ม อัลบั้มบันทึกการแสดงสด 3 อัลบั้ม อัลบั้มรวมเพลง 2 อัลบั้ม อัลบั้มรีมิกซ์ 1 อัลบั้ม อีพี 3 ชุด ซิงเกิล 32 ซิงเกิล ซิงเกิลวิทยุ 6 ซิงเกิล และมิวสิกวิดีโอ 22 เรื่อง วงก่อตั้งขึ้นในปี ค.ศ. 1994 ในชื่อคาราส์ฟลาวเออส์ขณะกำลังเรียนชั้นไฮสกูล สมาชิกวงขณะนั้น ได้แก่ แอดัม เลอวีน เจสซี คาร์ไมเคิล มิกกี แมดเดน และไรอัน ดูซิก ออกอัลบั้มสังกัดอิสระชื่อ "วีไลก์ดิกกิง" ในปี ค.ศ. 1995 จากนั้นในปี ค.ศ. 1996 พวกเขาเซ็นสัญญารีพรีซเรเคิดส์ และออกอัลบั้ม"เดอะโฟร์ธเวิลด์"ในปี ค.ศ. 1997 หลังจากอัลบั้มมีการตอบรับที่ไม่ดี วงแยกทางกันและเข้าเรียนระดับวิทยาลัย ในปี ค.ศ. 2000 วงกลับมารวมตัวกันและเพิ่มสมาชิก เจมส์ วาเลนไทน์ และเริ่มวงดนตรีอีกครั้งในชื่อ มารูนไฟฟ์
มารูนไฟฟ์เซ็นสัญญากับสังกัดอ็อกโทนเรเคิดส์ และออกอัลบั้มแรกในปี ค.ศ. 2002 ชื่อ"ซองส์อะเบาต์เจน" ออกเมื่อเดือนมิถุนายน ซิงเกิลแรกจากอัลบั้มชื่อ "ฮาร์ดเดอร์ทูบรีด" ถูกเปิดบ่อยครั้ง และทำให้อัลบั้มขึ้นถึงอันดับที่ 6 บนชาร์ต"บิลบอร์ด" 200 ซิงเกิลที่สองและสาม "ดิสเลิฟ" และ "ชีวิลบีเลิฟด์" เป็นซิงเกิลยอดนิยมทั่วโลกในปี ค.ศ. 2004 อัลบั้มมีซิงเกิล 5 ซิงเกิล หลังจากนั้นสองสามปี วงทัวร์สนับสนุนอัลบั้ม"ซองส์อะเบาต์เจน" และออกอัลบั้มบันทึกการแสดงสดสองจน ได้แก่ "1.22.03.อะคูสติก" (2004) และ"ไลฟ์ – ฟรายเดย์เดอะเทอร์ทีนธ์" (2005)
ในปี ค.ศ. 2006 มือกลอง ไรอัน ดูซิก ลาออกจากวงและแทนที่ตำแหน่งดังกล่าวด้วย แมตต์ ฟลินน์ และบันทึกอัลบั้มที่สอง "อิตโวนต์บีซูนบีฟอร์ลอง" ในต้นปี ค.ศ. 2007 อัลบั้มออกจำหน่ายในเดือนพฤษภาคม และขึ้นอันดับ 1 บนชาร์ต"บิลบอร์ด" 200 อัลบั้มมีซิงเกิล 5 ซิงเกิล ซิงเกิลแรก "เมกส์มีวันเดอร์" กลายเป็นซิงเกิลอันดับหนึ่งเพลงแรกของวงบนชาร์ต"บิลบอร์ด"ฮอต 100 อัลบั้มที่สามชื่อ "แฮนส์ออลโอเวอร์" ออกจำหน่ายในเดือนกันยายน ค.ศ. 2010 ขึ้นอันดับ 2 บนชาร์ต"บิลบอร์ด" 200 ซิงเกิลแรก "มีเซอรี" เป็นซิงเกิลติด 15 อันดับแรกบนชาร์ต"บิลบอร์ด"ฮอต 100 ขณะที่ซิงเกิลที่สี่ "มูฟส์ไลก์แจกเกอร์" เป็นซิงเกิลอันดับหนึ่งบนชาร์ต"บิลบอร์ด"ฮอต 100 เพลงที่สองของวง วงออกสตูดิโออัลบั้มที่สี่ "โอเวอร์เอกซ์โพสด์" ในเดือนมิถุนายน ค.ศ. 2012 อัลบั้มขึ้นอันดับที่สองบนชาร์ต"บิลบอร์ด" 200 ซิงเกิล 2 ซิงเกิลแรก "เพย์โฟน" และ "วันมอร์ไนต์" ติดสองอันดับแรกบนชาร์ต"บิลบอร์ด"ฮอต 100 และเป็นที่นิยมในต่างประเทศ เพลง "วันมอร์ไนต์" ขึ้นอันดับหนึ่งเป็นเพลงที่สามของวง ซิงเกิลที่สาม "เดย์ไลต์" เป็นซิงเกิลติดสิบอันดับแรกในสหรัฐอเมริกาและแคนาดา และขึ้นสี่สิบอันดับแรกในหลายประเทศทั่วโลก ในเดือนกันยายน ค.ศ. 2014 วงออกอัลบั้มที่ห้า "ไฟฟ์" ขึ้นอันดับหนึ่งบนชาร์ต"บิลบอร์ด" 200 ซิงเกิลแรก "แม็ปส์" ติดอันดับที่ 6 บนชาร์ต"บิลบอร์ด"ฮอต 100 ซิงเกิลที่สอง "แอนิมัลส์" ขึ้นอันดับที่ 3 และซิงเกิลที่สาม "ชูการ์" ขึ้นอันดับที่ 2 อัลบั้ม"ไฟฟ์"ยังออกจำหน่ายในรูปแบบไซน์แพ็กแบบจำกัดจำนวนด้วย
Desoutter Tools

Desoutter Industrial Tools ก่อตั้งขึ้นในปี ค.ศ. 1914 และมีสำนักงานใหญ่ในประเทศฝรั่งเศสเป็นผู้ผลิตในอุตสาหกรรมการประกอบเครื่องใช้ไฟฟ้าและนิวเมติก ซึ่งมีจำหน่ายผลิตภัณฑ์และบริการกว่า 170 ประเทศผ่านทาง 20 หน่วยธุรกิจ ซึ่งเครื่องมือ Desoutter มีการใช้งานในสาขาต่าง ๆ เช่น การบินและอวกาศ อุตสาหกรรมยานยนต์ รถยนต์สำหรับนั่งและบรรทุก ออฟโร้ด อุตสาหกรรมทั่วไป.
ในปี 1989 บริษัท Georges Renault ได้รวมกิจการกับ บรัษัท Desoutter Tools รวมทั้งบริษัท Seti-Tec ในปี 2011 ซึ่งทั้ง 2 บริษัท เป็นบริษัทสัญชาติฝรั่งเศส นอกจากนี้ยังมีบริษัท American Tech-motive ในปี 2005 และ Swedish Scan Rotor ในปี 2004 อีกด้วย.
ประวัติ.
จุดกำเนิด.
Marcel Desoutter ซึ่งเป็นหนึ่งในห้าพี่น้อง Desoutter เป็นนักบิน เมื่อเขาสูญเสียขาจากเหตุเครื่องบินตก, เขาได้รับการใส่ "อวัยวะเทียมทำจากไม้ที่ไม่สะดวกสบาย" Charles น้องชายของเขาได้ช่วยให้เขาสามารถเดินได้อีกครั้งด้วยการออกแบบขาเทียมต้นแบบชนิดใหม่ ที่ทำมาจากดูราลูมิน ซึ่งเป็นขาเทียมแบบแรกที่ทำจากโลหะ เบากว่าและควบคุมได้ง่ายกว่าขาเทียมไม้, Marcel กลับขึ้นบินได้อีกครั้งในปีถัดมา.
นวัตกรรมนี้เได้รับความสนใจจากบุคคลอื่นๆ ที่ต้องการขาเทียมที่มีน้ำหนักเบากว่า; และทำให้เกิดการก่อตั้งบริษัท Desoutter โดย Marcel Desoutter.
สายผลิตภัณฑ์.
จากเริ่มแรก Desoutter จำเป็นต้องพัฒนาเครื่องมือนูเมติกที่เฉพาะเจาะจงเพื่อให้แน่ใจว่าชิ้นส่วนอะลูมิเนียมของแขนขาเทียมจะถูกเจาะได้อย่างมีประสิทธิภาพ.
เพื่อปรับตัวให้เข้ากับการพัฒนาที่หลากหลายในการผลิต บริษัทได้มีความเชี่ยวชาญในด้านนี้จนทำให้ในปี ค.ศ. 1950 พวกเขาตัดสินใจที่จะทำให้ธุรกิจของตนเองแต่เพียงผู้เดียว.
โลโก้.
แนวคิดดั้งเดิมของสัญลักษณ์นี้เป็นของ Charles Cunliffe ซึ่งเป็นผู้บริหารในแผนกโฆษณาของ Desoutterมานานหลายปีหลังสงครามโลกครั้งที่สอง นี่เป็นช่วงเวลาของการเติบโต โดยเฉพาะอย่างยิ่งจากการพัฒนาผลิตภัณฑ์ใหม่ๆ ที่หลากหลาย การเปิดตัวของพวกเขามาพร้อมกับเรื่องราวในแคมเปญโฆษณาที่นำเสนอผ่านเครื่องหมายเล็กๆ ในชุดหมีของคนงาน ที่เป็นหัวม้า.
แนวคิดเกี่ยวกับแรงม้านี้ได้รับการพัฒนาในโฆษณาของแบรนด์ต่างๆ มากว่ายี่สิบปี บอร์ดกรรมการบริหารในเวลานั้นถึงกับตัดสินใจให้เป็นศูนย์รวมของอัตลักษณ์ของบริษัท
ในปี ค.ศ. 1973, หัวม้าได้ถูกรวมเข้ากับสคริปต์โลโก้ของ Desoutter ที่เป็นลายมือของ Louis Albert Desoutter, หนึ่งในผู้ก่อตั้งบริษัท.
เพื่อแสดงถึงวาระครบรอบหนึ่งร้อยปีของแบรนด์ สัญลักษณ์ได้มีออกแบบกราฟิกให้ร่วมสมัยมากขึ้น.
พระยาภักดีภูธร (ชื่น ภักดีกุล)

พลตรี นายกองเอก พระยาภักดีภูธร มีนามเดิมว่า ชื่น เป็นอดีตเจ้ากรมแผนที่ทหาร อดีตองคมนตรีในพระบาทสมเด็จพระมงกุฎเกล้าเจ้าอยู่หัว และเป็นผู้ขอพระราชทานนามสกุล ภักดีกุล โดยมีพระยาภักดีภูธร (จัน ภักดีกุล) บุตรของขุนพิทักษ์ระบำ เป็นต้นสกุล
ประวัติ.
พลตรีพระยาภักดีภูธร (ชื่น ภักดีกุล) เกิด วันที่ 16 ก.ค. พ.ศ. 2417 ในซอยหนึ่งใกล้กับโรงเรียนสตรีวิทยา ที่กรุงเทพมหานคร เป็นบุตรชายคนสุดท้องในจำนวนพี่น้องทั้งหมดของพลตรีพระยาภักดีภูธร (นิล) มีพี่ชายคนหนึ่งที่รับราชการเช่นกันคือ นายร้อยเอก ขุนสุรินทรภิบาล (กิ่ง ภักดีกุล; 25 มีนาคม 2407–9 พฤศจิกายน 2471)
ชื่น ภักดีกุล จบการศึกษานักเรียนนายร้อยจากโรงเรียนนายร้อยวังสราญรมย์ ขณะนั้นเป็น หลวงสุรยุทธโยธาหาญ สมรสกับ เอลีซาเบท (จอนสัน) สุรยุทธ (Elisabeth Johnson Surayudh) มีบุตรชาย 4 คน คนโต ร้อยเอก หลวงชิตวีร์วสุนทรา (ชิตวีร์ ภักดีกุล) และด.ช. เมรุสวัง (ถึงแก่กรรม) ทั้งคู่เกิด เซนต์ปีเตอร์สเบิร์ก ประเทศรัสเซีย ส่วนน้องอีก 2 คน พลโท บุศรินทร์ ภักดีกุล , และ ร้อยโท เอกรินทร์ ภักดีกุล เกิดที่ บ้านบางขุนพรหม กรุงเทพมหานคร
หลวงสุรยุทธโยธาหาญได้รับราชการเป็น ราชองครักษ์ประจำพระองค์ ในจอมพล สมเด็จพระอนุชาธิราช เจ้าฟ้าจักรพงษ์ภูวนาถ กรมหลวงพิษณุโลกประชานาถ ในระหว่างที่ 2443 - 2448 เซนต์ปีเตอร์สเบิร์ก ประเทศรัสเซีย - Luangh Surayudh first aide-de-camp to Prince Chakrabongse 
นายพันตรี หลวงสุรยุทธโยธาหาญ (ชื่น ภักดีกุล) องครักษ์สมเด็จกรมขุนพิศณุโลก เป็นผู้บังคับหน่วย กรมจเรทหารราบ ศร. ได้เริ่มก่อตั้งเมื่อ พ.ศ. 2449 มีนามหน่วยว่า กรมจเรทหารราบ ตั้งอยู่ใน กห. จว.พระนคร มีหน้าที่ตรวจกิจการของเหล่า ร. รับผิดชอบพัฒนาวิทยาการ และการจัดของเหล่า ร. กรมยุทธนาธิการ ขึ้นตรงต่อ กรมจเรทหารบก 
นายพันเอก พระวิภาคภูวดล เป็น เจ้ากรมแผนที่ทหารบกเมื่อวันที่ 5 พฤษภาคม พ.ศ. 2453 ไปราชการปักปันเขตแดนสยามกับฝรั่งเศส เมื่อ พ.ศ. 2450
พระยาภักดีภูธร เป็นองคมนตรี ในพระบาทสมเด็จพระมงกุฎเกล้าเจ้าอยู่หัว พ.ศ. 2462</br> 
ครั้นเมื่อเสร็จสิ้นงานพระราชพิธีถวายพระเพลิงพระบรมศพ สมเด็จพระศรีพัชรินทราบรมราชินีนาถ พระบรมราชชนนีพันปีหลวง แล้ว เจ้าฟ้าจักรพงษ์ภูวนาถจึงขอพระบรมราชานุญาตจาก พระบาทสมเด็จพระมงกุฎเกล้าเจ้าอยู่หัว ขอลาพักผ่อน ครั้นเมื่อได้รับพระบรมราชานุญาตแล้ว พระองค์ทรงแต่งตั้งให้นายพลตรี "พระยาภักดีภูธร" เจ้ากรมแผนที่ทหารบกเป็นผู้รักษาการในตำแหน่งเสนาธิการทหารบกแทนพระองค์ ตั้งแต่วันที่ 4 มิถุนายน พ.ศ. 2463
แคว้นนูแวลากีแตน

นูแวลากีแตน (, หรือ , ; ; Poitevin-Saintongeais: "Novéle-Aguiéne") เป็นแคว้นที่ใหญ่ที่สุดในประเทศฝรั่งเศส อยู่ทางภาคตะวันตกเฉียงใต้ของฝรั่งเศสแผ่นดินใหญ่ ตั้งขึ้นเมื่อวันที่ 1 มกราคม พ.ศ. 2559 จากการยุบรวมแคว้นอากีแตน, แคว้นปัวตู-ชาร็องต์ และแคว้นลีมูแซ็งเข้าด้วยกัน นูแวลากีแตนมีพื้นที่ กินพื้นที่ประเทศฝรั่งเศสแผ่นดินใหญ่มากกว่า 1/7 และมีประชากรตามข้อมูลเมื่อ ค.ศ. 2021 อยู่ที่ 6,069,352 คน แคว้นนี้ได้รับการจัดตั้งขึ้นในวันที่ 1 มกราคม พ.ศ. 2559 หลังการเลือกตั้งแคว้นในเดือนธันวาคม พ.ศ. 2558
แคว้นกร็องแต็สต์

กร็องแต็สต์ ([ɡʁɑ̃.t‿ɛst] ; ; ฟรังโกเนียถิ่นมอแซล/;
ฟรังโกเนียถิ่นไรน์: "Groß Oschte"; , [ˈɡʁoːsɐ ˈʔɔstn̩]) เป็นหนึ่งในแคว้น 18 แคว้นของประเทศฝรั่งเศส อยู่ทางภาคตะวันออกเฉียงเหนือของฝรั่งเศสแผ่นดินใหญ่ ตั้งขึ้นเมื่อวันที่ 1 มกราคม พ.ศ. 2559 จากการยุบรวมแคว้นช็องปาญาร์แดน, แคว้นลอแรน และแคว้นอาลซัสเข้าด้วยกัน
แคว้นอ็อกซีตานี

อ็อกซีตานี ([ɔksitani] ; , ; , [uksiˈtaniə]) เป็นหนึ่งในแคว้น 18 แคว้นของประเทศฝรั่งเศส อยู่ทางภาคใต้ของฝรั่งเศสแผ่นดินใหญ่ ตั้งขึ้นเมื่อวันที่ 1 มกราคม พ.ศ. 2559 จากการยุบรวมแคว้นมีดี-ปีเรเนและแคว้นล็องก์ด็อก-รูซียงเข้าด้วยกัน สภาแห่งรัฐยอมรับชื่ออ็อกซีตานีเป็นชื่อแคว้นใหม่ในวันที่ 28 กันยายน พ.ศ. 2559 จากนั้นจึงมีผลบังคับใช้ในวันที่ 30 กันยายนปีเดียวกัน
แคว้นโอดฟร็องส์

โอดฟร็องส์ ([o də fʁɑ̃s]) เป็นหนึ่งในแคว้น 18 แคว้นของประเทศฝรั่งเศส อยู่ทางตอนเหนือสุดของฝรั่งเศสแผ่นดินใหญ่ ตั้งขึ้นเมื่อวันที่ 1 มกราคม พ.ศ. 2559 จากการยุบรวมแคว้นนอร์-ปาดกาแลและแคว้นปีการ์ดีเข้าด้วยกัน ทางสภาแห่งรัฐยอมรับให้ชื่อโอดฟร็องส์เป็นชื่อแคว้นในวันที่ 28 กันยายน พ.ศ. 2559 โดยมีผลในวันที่ 30 กันยายน
แคว้นโอแวร์ญ-โรนาลป์

โอแวร์ญ-โรนาลป์ ([ovɛʁɲ ʁon‿alp] ; ;) เป็นหนึ่งในแคว้น 18 แคว้นของประเทศฝรั่งเศส อยู่ทางภาคตะวันออกเฉียงใต้ของฝรั่งเศสแผ่นดินใหญ่ ตั้งขึ้นเมื่อวันที่ 1 มกราคม ค.ศ. 2016 จากการยุบรวมแคว้นโอแวร์ญและแคว้นโรนาลป์เข้าด้วยกัน
ด้วยพื้นที่แคว้นมีขนาด ทำให้เป็นแคว้นที่มีขนาดใหญ่เป็นอันดับ 3 ในประเทศฝรั่งเศสแผ่นดินใหญ่ โดยมีประชากรใน ค.ศ. 2018 ที่ 7,994,459 คน ทำให้อยู่ในอันดับสอง เป็นรองเพียงแคว้นอีล-เดอ-ฟร็องส์ แคว้นนี้ประกอบด้วย 12 จังหวัด โดยมีลียงเป็นเมืองหลัก
แคว้นบูร์กอญ-ฟร็องช์-กงเต

บูร์กอญ-ฟร็องช์-กงเต ([buʁɡɔɲ fʁɑ̃ʃ kɔ̃te] ; #เปลี่ยนทาง, บางครั้งย่อเป็น BFC; อาร์เปอตัง: "Borgogne-Franche-Comtât") เป็นแคว้นที่อยู่ทางตะวันออกของประเทศฝรั่งเศส ซึ่งก่อตั้งขึ้นจากการปฏิรูปดินแดนของแคว้นของฝรั่งเศสใน พ.ศ. 2557 จากการรวมแคว้นบูร์กอญและแคว้นฟร็องช์-กงเตเข้าด้วยกัน แคว้นใหม่ดังกล่าวเกิดขึ้นในวันที่ 1 มกราคม พ.ศ. 2559 หลังจากการเลือกตั้งของแคว้นในเดือนธันวาคม พ.ศ. 2558 โดยที่จะเลือกสมาชิก 100 คนเข้าสู่สภาแคว้นบูร์กอญ-ฟร็องช์-กงเต
แคว้นบูร์กอญ-ฟร็องช์-กงเตครอบคลุมพื้นที่ และประกอบด้วยจังหวัด 8 จังหวัด โดยมีประชากร ณ พ.ศ. 2560 อยู่ที่ 2,811,423 คน โดยมีเมืองหลักและเมืองใหญ่ที่สุดคือดีฌง ถึงแม้ว่าที่ตั้งของสภาแคว้นจะตั้งอยู่ที่เบอซ็องซงก็ตาม ซึ่งทำให้แคว้นบูร์กอญ-ฟร็องช์-กงเตเป็นหนึ่งในสองแคว้นของฝรั่งเศส ที่เจ้าเมืองไม่ได้ประทับอยู่ในเมืองเดียวกันกับที่ตั้งสภาแคว้น เช่นเดียวกับแคว้นนอร์ม็องดี
จักรพรรดิไคกะ

จักรพรรดิไคกะ  มีพระนามใน"โคจิกิ"ว่า "วากายามาโตะ เนโกฮิโกะ โอบิบิ โนะ มิโกโตะ"  และใน"นิฮงโชกิ"ว่า "วากายามาโตะ-เนโกฮิโกะ-โอบิบิ โนะ ซูเมรามิโกโตะ"  เป็นจักรพรรดิญี่ปุ่นในตำนานองค์ที่ 9 ตามลำดับการสืบทอด นักประวัติศาสตร์รู้จักพระองค์ในฐานะ "จักรพรรดิในตำนาน" เนื่องจากข้อโต้แย้งการมีตัวตนของพระองค์ โดยใน"โคจิกิ"ไม่มีข้อมูลใดเลยนอกจากพระนามและพงศาวลีของพระองค์ มีการอ้างว่ารัชสมัยของไคกะเริ่มต้นใน 158 ปีก่อน ค.ศ. หลังสวรรคตใน 98 ปีก่อน ค.ศ. พระราชโอรสองค์หนึ่งขึ้นครองราชย์เป็นจักรพรรดิซูจิง
ข้อมูลตามตำนาน.
ใน"โคจิกิ"และ"นิฮงโชกิ"มีเพียงบันทึกพระนามและพงศาวลีของไคกะ ตามธรรมเนียม ชาวญี่ปุ่นยอมรับการมีตัวตนทางประวัติศาสตร์ของจักรพรรดิองค์นี้ และปัจจุบันมีการบำรุงรักษา"มิซาซากิ"หรือสุสานของไคกะ อย่างไรก็ตาม ไม่มีการค้นพบบันทึกร่วมสมัยหลงเหลืออยู่ที่ยืนยันมุมมองว่าบุคคลในประวัติศาสตร์องค์นี้ครองราชย์จริง ๆ ไคกะน่าจะพระราชสมภพในช่วง 208 ปีก่อน ค.ศ. โดยบันทึกเป็นพระราชโอรสองค์ที่สองในจักรพรรดิโคเง็ง กับพระราชมารดานาม "อุตสึชิโกเมะ" ผู้เป็นพระราชธิดาใน "โอยากูจิซูกูเนะ" ก่อนที่พระองค์ขึ้นครองราชย์ในช่วง 158 ปีก่อน ค.ศ. พระนามของพระองค์คือ "เจ้าชายนิโกฮิโกะ โอ-ฮิบิ โนะ มิโกโตะ" โคจิกิบันทึกว่าพระองค์ปกครองจากพระราชวังซาไกฮาระ-โนะ-มิยะ  ที่คารุ ซึ่งภานหลังเป็นที่รู้จักในชื่อแคว้นยามาโตะ จักรพรรดิไคกะมีอัตรมเหสี (จักรพรรดินี) นาม "อิกางาชิโกเมะ" กับพระมเหสี 3 พระองค์ ซึ่งทั้งหมดให้กำเนิดพระราชโอรสธิดารวม 5 พระองค์ ไคกะครองราชย์จนกระทั่งสวรรคตใน 98 ปีก่อน ค.ศ. พระราชโอรสองค์ที่สองขึ้นครองราชย์เป็นจักรพรรดิองค์ถัดไป ชนรุ่นหลังตั้งพระนามพระราชโอรส/ผู้สืบทอดราชบัลลังก์หลังสวรรคตเป็น "ซูจิง" แลพถือเป็นจักรพรรดิองค์แรกที่นักประวัติศาสตร์กล่าวว่าอาจมีตัวตนจริง
ข้อมูลที่มีอยู่.
การมีตัวตนของจักรพรรดิ 9 องค์แรกยังคงเป็นข้อพิพาทเรื่องจากข้อมูลในการยืนยันและศึกษามีไม่เพียงพอ ทำให้นักประวัติศาสตร์จัดให้ไคกะเป็น "จักรพรรดิในตำนาน" และถือเป็นพระองค์ที่ 8 ใน 8 จักรพรรดิที่ไม่มีตำนานเฉพาะที่เกี่ยวกับพระองค์ ส่วนพระนามไคกะ"-เท็นโน" ชนรุ่นหลังเป็นผู้ระบุให้หลังพระองค์สวรรคต ในขณะที่ไม่มีใครทราบสุสานจริงของไคกะ มีการให้ความเคารพที่ศาลเจ้าชินโต ("มิซาซางิ") ที่นาระ สำนักพระราชวังหลวงจัดให้ที่ตั้งของสุสานไคกะมีชื่อทางการเป็น "คาซูงะ โนะ อิซากาวะ โนะ ซากะ โนะ เอะ โนะ มิซาซางิ"
ตุ๊กตายาง

ตุ๊กตายางเป็นของเล่นทางเพศชนิดหนึ่งที่ใช้สำหรับการร่วมเพศของฝ่ายชายโดยทำมาจากวัสดุยางและซิลิโคน ตุ๊กตายางอาจประกอบด้วยของร่างกายทั้งหมดที่มีใบหน้าหรือเพียงแค่หัวกระดูกเชิงกรานหรือร่างกายส่วนอื่น ๆ ที่มีอุปกรณ์เสริม ( ช่องคลอด , ทวารหนัก , ปาก , อวัยวะเพศ ) สำหรับการกระตุ้นทางเพศ ส่วนที่บางครั้งจะสั่นและอาจจะถอดออกหรือแทนกัน
เกมเสน่หา

เกมเสน่หา เป็นละครโทรทัศน์ไทยแนวชีวิต-รัก-ดราม่า ดัดแปลงจากบทประพันธ์เรื่อง บ่วงเสน่หา ของ กันยามาส ผลิตโดย บริษัท ละครไท จำกัด กำกับการแสดงโดย ชุดาภา จันทเขตต์ นำแสดงโดย จิรายุ ตั้งศรีสุข, ณฐพร เตมีรักษ์, อามีนา กูล, ชาตโยดม หิรัณยัษฐิติ, ธัญญาเรศ เองตระกูล, เศรษฐพงศ์ เพียงพอ และ พิชชาภา พันธุมจินดา ออกอากาศทุกวันจันทร์-อังคาร เวลา 20.20 - 22.50 น. เริ่มตอนแรกวันจันทร์ที่ 25 มิถุนายน พ.ศ. 2561 ต่อจากละครเรื่อง ลิขิตรัก เมื่อวันที่ 14 มิถุนายน พ.ศ. 2566 มีการรายงานข่าวการเปิดกล้องถ่ายทำละครที่ประเทศจีน ซึ่งเป็นการรีเมกใหม่ จากละครไทยเรื่อง “เกมเสน่หา” เวอร์ชั่นประเทศจีนมีชื่อเรื่องว่า 炽爱游戏 (อังกฤษ: The Game of Blazing Love) นำแสดงโดย ฝานจื้อซิน และ เหอรุ่ยเสียน
เรื่องราวของ เหมือนชนก สาวไฮโซเรียนจบจากเมืองนอก ลูกสาวของ ธวัช และ วิสาขา ที่มีพร้อมทั้งฐานะและการเงิน แต่เพราะถูกตามใจจึงทำให้เธอติดกับความเป็นที่หนึ่ง หลังได้รู้ว่าพ่อแม่กำลังจะหย่าขาดจากกัน ชีวิตของเธอต้องผจญกับห้วงอารมณ์ความรู้สึกสุดซับซ้อนที่เกี่ยวพันกับ ลัคนัย ชายซึ่งอยู่ร่วมบ้านเดียวกัน เขาถูกแม่ทิ้งตั้งแต่เด็กจนเป็นปมในใจ แต่ก็ได้ธวัชและวิสาขารับมาดูแล จนได้รับการนับหน้าถือตาจากคนในบ้าน ทั้งยังเป็นผู้จัดการกองทุน และผู้ดูแลทรัพย์สินในครอบครัวของธวัช
งานสร้าง.
"เกมเสน่หา" ของผู้จัดดา หทัยรัตน์ เจ้าแม่ละครดราม่าที่สร้างละครเรื่องไหนก็ถูกจริตแฟนละครไทย โดยครั้งนี้ผู้จัดคนสวยส่งเกมเสน่หามาเรียกทั้งน้ำตาและความสะเทือนหัวใจ ในด้านเทคนิคการถ่ายทำเรื่องนี้ใช้กล้องรุ่นพิเศษ ที่มีความชัดลึกชัดตื้นของมุมภาพ ทำให้ช่วยสื่ออารมณ์ของนักแสดงได้ดีมากยิ่งขึ้น และเป็นการกลับมาเจอกันอีกครั้งแต่เชือดเฉือนกว่าเดิมของเจมส์ จิรายุ และ แต้ว ณฐพร ซึ่งเป็นการพลิกบทบาทและท้าทายความสามารถของทั้งคู่ ในเรื่องนี้ทั้งเจมส์และแต้วต้องไปเรียนดำน้ำจริงๆ เพื่อถ่ายทำฉากดำน้ำเก็บขยะใต้ทะเลอีกด้วย
สถานที่ฮันนีมูนสวยๆ ในละครถ่ายทำที่จังหวัดน่าน เช่น ม่อนเคียงดาว, วัดพระธาตุแช่แห้ง, วัดภูมินทร์, วัดพระธาตุเขาน้อย, โฮงเจ้าฟองคำ, ซุ้มต้นลีลาวดี หน้าพิพิธภัณฑ์แห่งชาติน่าน
การตอบรับ.
คำวิจารณ์.
“กันยามาส” ผู้ประพันธ์ “เกมเสน่หา” ออกปากชม ณฐพร จิรายุแลธัญญ่าที่แสดงตีบทแตก แฟนละครในสื่อสังคมโพสต์ชื่นชมว่าละครสนุกตั้งแต่ตอนแรก ณฐพรสามารถเปลี่ยนภาพลักษณ์เป็นคุณหนูตัวร้ายได้ นอกจากนี้ยังพูดถึงมุมกล้อง เทคนิคการถ่ายทำด้วยว่ามุมภาพสวย และในโลกออนไลน์ยังชื่นชมบทละคร"เกมเสน่หา" ที่ได้สอดแทรกสาระความรู้เพื่อเตือนผู้ชมให้รู้จักการแยกขยะให้ถูกวิธี
ฟุตบอลชิงแชมป์สโมสรโลก 2015 นัดชิงชนะเลิศ

การแข่งขัน ฟุตบอลชิงแชมป์สโมสรโลก 2015 นัดชิงชนะเลิศ เป็นการแข่งขันนัดชิงชนะเลิศของ ฟุตบอลชิงแชมป์สโมสรโลก 2015, เป็นทัวร์นาเมนต์ฟุตบอลที่เป็นเจ้าภาพโดย ประเทศญี่ปุ่น. ครั้งนี้เป็นนัดชิงชนะเลิศครั้งที่ 11 ของ ฟุตบอลชิงแชมป์สโมสรโลก, ทัวร์นาเมนต์ที่มีการจัดขึ้นโดยฟีฟ่าระหว่างสโมสรที่เป็นผู้ชนะจากแต่ละทีมแต่ละสมาพันธ์จากหกทวีป, เช่นเดียวกับแชมป์ลีกจากชาติเจ้าภาพ.
รอบชิงชนะเลิศเป็นการตัดสินกันระหว่าง สโมสรจากอาร์เจนตินา รีเบร์เปลต, เป็นตัวแทนของ คอนเมบอล ในฐานะครองแชมป์ของ โกปาลีเบร์ตาโดเรส และสโมสรจากสเปน บาร์เซโลนา, เป็นตัวแทนของ ยูฟ่า ในฐานะครองแชมป์ของ ยูฟ่าแชมเปียนส์ลีก. จะลงเล่นที่ อินเตอร์เนชั่นแนล สเตเดี้ยม โยะโกะฮะมะ ในเมือง โยะโกะฮะมะ เมื่อวันที่ 20 ธันวาคม พ.ศ. 2558.
บาร์เซโลนาชนะนัดนี้ด้วยผลการแข่งขัน 3–0 ส่งผลให้พวกเขาคว้าแชมป์ฟุตบอลชิงแชมป์สโมสรโลกมาครองเป็นสมัยที่สามได้สำเร็จ. 
ชัยชนะสำหรับบาร์เซโลนาถือเป็นโทรฟีที่ห้าของปี 2558. 
ภูมิหลัง.
รีเบร์เปลต.
รีเบร์เปลต ได้สิทธิ์สำหรับทัวร์นาเมนต์ในฐานะทีมชนะเลิศของ โกปาลีเบร์ตาโดเรส ฤดูกาล 2015, ด้วยการเอาชนะด้วยรวมผลสองนัด 3–0 เหนือ อูอาเอ็นแอล ใน นัดชิงชนะเลิศ. นี่เป็นครั้งแรกของรีเบร์เปลตที่ได้เข้าร่วมในทัวร์นาเมนต์นี้. พวกเขาเคยได้ลงเล่นสองครั้งในนาม อินเตอร์คอนติเนนตัล คัพ, ซึ่งเป็นรายการก่อนหน้านี้ของฟุตบอลชิงแชมป์สโมสรโลก, ชนะหนึ่งครั้งในปี (ค.ศ. 1986) และแพ้หนึ่งครั้งในปี (ค.ศ. 1996). พวกเขาได้เข้ามาถึงรอบชิงชนะเลิศหลังจากที่เอาชนะสโมสรจากญี่ปุ่น ซานเฟรช ฮิโระชิมะ ในรอบรองชนะเลิศ.
บาร์เซโลนา.
บาร์เซโลนา ได้สิทธิ์สำหรับทัวร์นาเมนต์ในฐานะทีมชนะเลิศของ ยูฟ่าแชมเปียนส์ลีก ฤดูกาล 2014–15, ด้วยการเอาชนะ 3–1 ในการพบกับ ยูเวนตุส ใน เกมนัดชิงชนะเลิศ. นี่เป็นครั้งที่สี่ของบาร์เซโลนาที่ได้เข้าร่วมในทัวร์นาเมนต์, หลังจากที่ได้ชัยชนะในรายการนี้ถึงสองครั้งด้วยกันในปี ค.ศ. 2009 และ ค.ศ. 2011, เช่นเดียวกันกับการเป็นรองชนะเลิศใน ค.ศ. 2006. พวกเขาได้ลงเล่นหนึ่งครั้งใน อินเตอร์คอนติเนนตัล คัพ, แพ้หนึ่งครั้งในปี (ค.ศ. 1992). พวกเขาเข้าสู่นัดชิงชนะเลิศหลังจากเอาชนะสโมสรจากจีน กว่างโจว เอเวอร์แกรนด์ ในรอบรองชนะเลิศ.
นัด.
สถิติ.
<templatestyles src="Col-begin/styles.css"/>
ฟุตบอลชิงแชมป์สโมสรโลก 2014 นัดชิงชนะเลิศ

การแข่งขัน ฟุตบอลชิงแชมป์สโมสรโลก 2014 นัดชิงชนะเลิศ เป็นการแข่งขันนัดชิงชนะเลิศของ ฟุตบอลชิงแชมป์สโมสรโลก 2014, เป็นทัวร์นาเมนต์ฟุตบอลที่เป็นเจ้าภาพโดย ประเทศโมร็อกโก. ครั้งนี้เป็นนัดชิงชนะเลิศครั้งที่ 10 ของ ฟุตบอลชิงแชมป์สโมสรโลก, ทัวร์นาเมนต์ที่มีการจัดขึ้นโดยฟีฟ่าระหว่างสโมสรที่เป็นผู้ชนะจากแต่ละทีมแต่ละสมาพันธ์จากหกทวีป, เช่นเดียวกับแชมป์ลีกจากชาติเจ้าภาพ.
รอบชิงชนะเลิศเป็นการตัดสินกันระหว่าง สโมสรจากสเปน เรอัลมาดริด, เป็นตัวแทนของ ยูฟ่า ในฐานะครองแชมป์ของ ยูฟ่าแชมเปียนส์ลีก และสโมสรจากอาร์เจนตินา ซาน ลอเรนโซ, เป็นตัวแทนของ คอนเมบอล ในฐานะครองแชมป์ของ โกปาลีเบร์ตาโดเรส. จะลงเล่นที่ สตาด เดอ มาร์ราคิช ในเมือง มาร์ราคิช เมื่อวันที่ 20 ธันวาคม พ.ศ. 2557. สโมสรจากสเปนชนะนัดนี้ 2–0 และพวกเขาชนะฟุตบอลชิงแชมป์สโมสรโลกได้เป็นครั้งแรกอีกด้วย, และเป็นครั้งที่สี่ของพวกเขาในการนับความสำเร็จสโมสรโลกตั้งแต่ ค.ศ. 1960, 1998 และ 2002 อินเตอร์คอนติเนนตัล คัพ, เทียบเท่ากับสถิติของ มิลาน.
ภูมิหลัง.
เรอัลมาดริด.
เรอัลมาดริด ได้สิทธิ์สำหรับทัวร์นาเมนต์ในฐานะทีมชนะเลิศของ ยูฟ่าแชมเปียนส์ลีก ฤดูกาล 2013–14, ด้วยการเอาชนะ 4–1 หลังต่อเวลาพิเศษในการพบกับ อัตเลติโกเดมาดริด ใน นัดชิงชนะเลิศ. นี่เป็นครั้งที่สองของเรอัลมาดริดที่ได้เข้าร่วมในทัวร์นาเมนต์, หลังจากการสถาปนาทัวร์นาเมนต์ด้วยการจบอันดับที่สี่ในปี ค.ศ. 2000. พวกเขาลงเล่นห้าครั้งใน อินเตอร์คอนติเนนตัล คัพ, ก่อนหน้าที่จะเปลี่ยนแปลงชื่อรายการมาเป็น ฟุตบอลชิงแชมป์สโมสรโลก, กับชัยชนะสามครั้งในปี (1960, 1998, 2002) และแพ้สองครั้งในปี (1966, 2000). พวกเขาเข้าสู่นัดชิงชนะเลิศหลังจากเอาชนะสโมสรจากเม็กซิโก ครูซ อาซูล ในรอบรองชนะเลิศ.
ซาน ลอเรนโซ.
ซาน ลอเรนโซ ได้สิทธิ์สำหรับทัวร์นาเมนต์ในฐานะทีมชนะเลิศของ โกปาลีเบร์ตาโดเรส ฤดูกาล 2014, ด้วยการเอาชนะจากการรวมผลสองนัด 2–1 ในนัดที่พบกับ นาซิโอนัล ใน นัดชิงชนะเลิศ. นี่เป็นครั้งแรกของซาน ลอเรนโซที่เข้าร่วมในทัวร์นาเมนต์. พวกเขาได้เข้ามาถึงนัดชิงชนะเลิศหลังจากที่เอาชนะสโมสรจากนิวซีแลนด์ ออคแลนด์ ซิตี ในรอบรองชนะเลิศ.
เอเอฟซีแชมเปียนส์ลีก 2017 รอบคัดเลือกเพลย์ออฟ

เอเอฟซีแชมเปียนส์ลีก 2017 รอบคัดเลือกเพลย์ออฟ จะลงเล่นตั้งแต่วันที่ 24 มกราคม ถึง 7 กุมภาพันธ์ ค.ศ. 2017. ทั้งหมด 23 ทีม เข้าร่วมการแข่งขันในการคัดเลือกเพลย์ออฟที่จะตัดสินหาแปดทีมจาก 32 ทีมใน รอบแบ่งกลุ่ม ของ เอเอฟซีแชมเปียนส์ลีก 2017.
ทีม.
23 ทีมต่อไปนี้ (8 จากโซนตะวันตก, 13 จากโซนตะวันออก) จะได้ผ่านเข้าสู่รอบคัดเลือกเพลย์ออฟ, ซึ่งประกอบไปด้วยสามรอบ (รอบคัดเลือกรอบ 1, รอบคัดเลือกรอบ 2, รอบเพลย์ออฟ):
รูปแบบการแข่งขัน.
<section begin=Format />
ในรอบคัดเลือกเพลย์ออฟ, แต่ละคู่จะลงเล่นแบบนัดเดียว. การต่อเวลาพิเศษ และ การดวลลูกโทษ are เป็นวิธีการที่จะตัดสินหาทีมผู้ชนะถ้ากรณีจำเป็น. ผู้ชนะของแต่ละคู่ในรอบเพลย์ออฟจะได้ผ่านเข้าสู่ รอบแบ่งกลุ่ม ที่จะเข้าร่วมเป็น 24 ทีมโดยอัตโนมัติ. ผู้แพ้ทั้งหมดในแต่ละรอบที่มาจากสมาคมกับช่องทางการเพลย์ออฟเท่านั้นจะได้ผ่านเข้าสู่ เอเอฟซีคัพ 2017 รอบแบ่งกลุ่ม.<section end=Format />
ตารางการแข่งขัน.
ตารางการแข่งขันของแต่ละรอบมีดังต่อไปนี้.
สายการแข่งขัน.
เพลย์ออฟ โซนตะวันออก 4.
</noinclude><section end=Bracket />
รอบคัดเลือกรอบ 1.
<section begin=Preliminary round 1 />
<section end=Preliminary round 1 />
รอบคัดเลือกรอบ 2.
<section begin=Preliminary round 2 />
<section end=Preliminary round 2 />
รอบเพลย์ออฟ.
<section begin=Play-off round />
<section end=Play-off round />
หมายเหตุ.
<templatestyles src="Reflist/styles.css" />
หลี่ ฉือเจิน

หลี่ ฉือเจิน แพทย์คนสำคัญในช่วงกลางสมัย ราชวงศ์หมิง เป็นผู้ประพันธ์ตำราทางการแพทย์ที่สำคัญของจีนเล่มหนึ่งคือ เปิ๋นเฉ่ากังมู่  หรือ เค้าโครงบัญชีโอสถ
หลี่เกิดเมื่อวันที่ 3 กรกฎาคม ค.ศ. 1518 ที่ มณฑลเหอเป่ย ถึงแก่กรรมเมื่อ ค.ศ. 1593
สแตนด์เยกัวเมเนียน

สแตนด์เยกัวเมเนียน , มีชื่อเรียกอย่างเป็นทางการว่า เพลงสรรเสริญเกาะกวม, เป็นเพลงชาติประจำดินแดนกวม. ประกาศใช้อย่างเป็นทางการเมื่อ ค.ศ. 1919, ประพันธ์คำร้องภาษาอังกฤษ และ เรียบเรนียงทำนองโดย ดร. รามอน มานาลิเซย์ ซาบลาน. แปลบทร้องเป็นภาษาชามอร์โร โดย Lagrimas L.G. Untalan บทร้องดังกล่าวได้ใช้มาจนถึงปัจจุบัน.
งานพิธีการของทหารหรือสัญญาณเปิด/ปิดสถานีวิทยุและโทรทัศน์ ทำการบรรเลงเพลง "เดอะสตาร์สแปงเกิลด์แบนเนอร์" แล้วตามด้วยเพลงชาติของดินแดนที่ยังไม่ได้ปกครองตนเอง ในบางครั้งอาจมีการสลับการบรรเลงโดย เพลงชาติของเครือรัฐบรรเลงก่อนเพลงเดอะสตาร์สแปงเกิลด์แบนเนอร์ ส่วนในการแข่งขันกีฬานานาชาติ จะนิยมบรรเลงเฉพาะเพลงประจำดินแดน.
วอลเลย์บอลหญิงไทยแลนด์ลีก 2010

วอลเลย์บอลหญิงไทยแลนด์ลีก 2010 หรือ วอลเลย์บอลไทยแลนด์ลีก ครั้งที่ 5 โดยครั้งนี้จัดขึ้นเป็นครั้งที่ 5
อันดับการแข่งขัน.
<templatestyles src="Col-begin/styles.css"/>
วิรัช ชินวินิจกุล

วิรัช ชินวินิจกุล (เกิด 7 พฤศจิกายน พ.ศ. 2495) เป็นอดีตองคมนตรี อดีตนายกสภามหาวิทยาลัยรามคำแหง อดีตสมาชิกสภาขับเคลื่อนการปฏิรูปประเทศ อดีตรองประธานศาลฎีกา เลขาธิการสำนักงานศาลยุติธรรม เลขานุการศาลฎีกา และผู้พิพากษาศาลฎีกา
การศึกษา.
นายวิรัช จบการศึกษาระดับมัธยมจาก โรงเรียนสารสิทธิ์พิทยาลัย จังหวัดราชบุรี และจบปริญญาตรี นิติศาสตรบัณฑิต (เกียรตินิยม) จาก คณะนิติศาสตร์ มหาวิทยาลัยธรรมศาสตร์ ในปี 2516 และ เนติบัณฑิตไทย สำนักอบรมศึกษากฎหมายแห่งเนติบัณฑิตยสภา ในปี 2517 และต่อมา ได้รับปริญญานิติศาสตรดุษฎีบัณฑิตกิตติมศักดิ์ มหาวิทยาลัยรามคำแหง ในปี 2555
การทำงาน.
วิรัช ชินวินิจกุล ได้รับแต่งตั้งเป็นองคมนตรี เมื่อวันที่ 12 ธันวาคม พ.ศ. 2559 ในรัชสมัยของพระบาทสมเด็จพระวชิรเกล้าเจ้าอยู่หัว ต่อมาจึงได้พ้นจากตำแหน่งดังกล่าว เมื่อวันที่ 2 มีนาคม พ.ศ. 2561
บทบาททางการเมือง.
เมื่อวันที่ 29 พฤษภาคม พ.ศ. 2549 วิรัช ชินวินิจกุล เลขานุการศาลฎีกา (ตำแหน่งในขณะนั้น) ให้สัมภาษณ์ตอนหนึ่งว่า "เราต้องการให้ กกต.ทบทวนตัวเองอีกครั้ง" ก่อนการประชุมใหญ่ศาลฎีกาในวันที่ 31 พฤษภาคม พ.ศ. 2549
จรัลธาดา กรรณสูต

จรัลธาดา กรรณสูต (เกิด 22 สิงหาคม พ.ศ. 2492) เป็นองคมนตรี ประธานคณะกรรมการมูลนิธิโครงการหลวง ประธานกรรมการบริหารกองทุนพระราชทานสำหรับศูนย์ศึกษาการพัฒนาอันเนื่องมาจากพระราชดำริ รองประธานมูลนิธิโครงการสารานุกรมไทยสำหรับเยาวชน โดยพระราชประสงค์ในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร อดีตที่ปรึกษาสำนักราชเลขาธิการ อดีตปลัดกระทรวงเกษตรและสหกรณ์ และอดีตอธิบดีกรมประมง
ประวัติ.
จรัลธาดา กรรณสูต หรือที่รู้จักในนาม ดร.จรัลธาดา กรรณสูต เกิดเมื่อวันที่ 22 สิงหาคม พ.ศ. 2492 เป็นบุตรชายของนายปรีดา กรรณสูต อดีตอธิบดีกรมประมงและอดีตรัฐมนตรีว่ากระทรวงเกษตรและสหกรณ์ ในสมัยรัฐบาลพลเอกเกรียงศักดิ์ ชมะนันทน์ กับหม่อมราชวงศ์เติมแสงไข รพีพัฒน์ พระธิดาในหม่อมเจ้าไขแสงรพี รพีพัฒน์ และ หม่อมเจ้าเริงจิตร์แจรง อาภากร จรัลธาดาจึงมีศักดิ์เป็นพระปนัดดา (เหลน) ในพระเจ้าบรมวงศ์เธอ กรมหลวงราชบุรีดิเรกฤทธิ์ และพระเจ้าบรมวงศ์เธอ กรมหลวงชุมพรเขตอุดมศักดิ์ 
จบการศึกษาจากคณะประมง มหาวิทยาลัยเกษตรศาสตร์ ก่อนจะเข้ารับราชการที่กรมประมง นอกจากนี้ยังได้รับรางวัลนิสิตเก่าดีเด่นประเภทบริหารภาครัฐ ประจำปี พ.ศ. 2553 จากมหาวิทยาลัยเกษตรศาสตร์
ในปี พ.ศ. 2554 ได้รับพระราชทานเครื่องราชอิสริยาภรณ์ญี่ปุ่น The Order of the Rising Sun,Gold Rays with Neck Ribbon จากสมเด็จพระจักรพรรดิญี่ปุ่น เช่นเดียวกับที่นายปรีดาผู้เป็นบิดาเคยได้รับ
การทำงาน.
จรัลธาดา เคยรับราชการในสังกัดกระทรวงเกษตรและสหกรณ์ เคยดำรงตำแหน่งอธิบดีกรมประมง และเป็นปลัดกระทรวงเกษตรและสหกรณ์ เป็นตำแหน่งสูงสุด ต่อมาได้รับแต่งตั้งเป็นรองประธานกรรมการในคณะกรรมการที่ปรึกษาผู้ทรงคุณวุฒิฝนหลวง เป็นองคมนตรีในรัชกาลที่ 10 เป็นประธานคณะกรรมการมูลนิธิโครงการหลวง เป็นประธานกรรมการบริหารกองทุนพระราชทานสำหรับศูนย์ศึกษาการพัฒนาอันเนื่องมาจากพระราชดำริ และรองประธานกรรมการมูลนิธิโครงการสารานุกรมไทยสำหรับเยาวชน โดยพระราชประสงค์ในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
จักรพรรดิซูอินิง

จักรพรรดิซูอินิง  เป็นจักรพรรดิญี่ปุ่นในตำนานองค์ที่ 11 ตามลำดับการสิบราชบัลลังก์แบบดั้งเดิม มีผู้รู้จัก "ซูอินิง" น้อยกว่าพระราชบิดาของพระองค์ และในทำนองเดียวกัน ยังถือเป็น "จักรพรรดิในตำนาน" อีกด้วย ทั้ง"โคจิกิ"และ"นิฮงโชกิ" (เรียกรวมกันเป็น "คิกิ") บันทึกเหตุการณ์ที่อ้างว่าเกิดขึ้นในรัชสมัยของพระองค์ เรื่องราวในตำนานระบุว่าพระองค์สั่งยามาโตฮิเมะ-โนะ-มิโกโตะ พระราชธิดา ให้สถาปนาศาลเจ้าถาวรแห่งใหม่ที่อุทิศแด่อามาเตราซุ (เทพีสุริยะ) ซึ่งภายหลังรู้จักกันในชื่อศาลเจ้าใหญ่อิเซะ เหตุการณ์อื่นที่บันทึกว่าเกิดขึ้นร่วมกับรัชสมัยของพระองค์ได้แก่ตันกำเนิดซูโม่ในรูปแบบการแข่งขันมวยปล้ำกับโนมิ โนะ ซูกูเนะ
รัชสมัยของซูอินิงตามธรรมเนียมถือกันว่าอยู่ในช่วง 29 ปีก่อน ค.ศ. ถึง ค.ศ. 70
จักรพรรดิเซมุ

จักรพรรดิเซมุ  มีอีกพระนามว่า วากาตาราชิ ฮิโกะ โนะ ซูเมรามิโกโตะ  เป็นจักรพรรดิญี่ปุ่นในตำนานองค์ที่ 13 ตามลำดับการสืบราชบัลลังก์แบบดั้งเดิม ทั้ง"โคจิกิ"และ"นิฮงโชกิ" (เรียกรวมกันเป็น "คิกิ") บันทึกเหตุการณ์ที่อ้างว่าเกิดในรัชสมัยเซมุ จักรพรรดิในตำนานพระองค์นี้มีชื่อเสียงจากการจัดระเบียบรัฐบาลท้องถิ่นด้วยการแต่งตั้งบุคคลแรกให้แคว้นที่อยู่ภายใต้การปกครองของพระองค์ เซมุมีพระมเหสีเพียงพระองค์เดียวตามที่บันทึกไว้ และคลอดพระราชโอรสเพียงองค์เดียว พระองค์ยังมีพระสนมอีกหนึ่งพระองค์แต่กลับไม่มีบุตร ซึ่งต่างจากพระราชบิดาอย่างสิ้นเชิงที่กล่าวกันว่ามีพระราชโอรสธิดาอย่างน้อย 80 พระองค์และมีพระมเหสีหลายพระองค์
ตามธรรมเนียม รัชสมัยของเซมุถือกันว่าอยู่ระหว่าง ค.ศ. 131 ถึง 190 ปัญหาเกิดขึ้นเมื่อพระราชโอรสองค์เดียวของพระองค์สิ้นพระชนม์ตั้งแต่วัยเยาว์ เซมุจึงแต่งตั้งหนึ่งในพระราชนัดดาให้เป็นมกุฎราชกุมารก่อนสวรรคตใน ค.ศ. 190 ทำให้เป็นจักรพรรดิพระองค์แรกในรุ่นหลังที่สละราชบัลลังก์ให้แก่ผู้สืบราชบัลลังก์ที่ไม่ใช่ผู้สืบทอดโดยตรง
เรื่องเล่าตามตำนาน.
"คิกิ" หรือ "พระราชพงศาวดารญี่ปุ่น" บันทึกว่าเซมุเสด็จพระราชสมภพใน#เปลี่ยนทาง เมื่อช่วง ค.ศ. 84 และได้รับพระราชทานนามว่า "วากาตาราชิฮิโกะ"  ไม่มีใครทราบว่าเหตุใดพระองค์จึงได้รับเลือกเป็นมกุฎราชกุมาร แต่ภายหลังวากาตาราชิฮิโกะขึ้นคอรงราชย์ใน ค.ศ. 131 เซมุทรงเป็นที่รู้จักดีที่สุดจากการจัดระเบียบรัฐบาลท้องถิ่นด้วยการแต่งตั้งผู้ว่าราชการแคว้นและเจ้าหน้าที่เขตคนแรก แม้ว่ารายละเอียดระบบการปกครองของพระองค์ยังคงคลุมเครือ แต่ในเวลานั้น บรรดาเจ้าชายถูกส่งไปยังสถานที่สำคัญในแคว้นต่างๆ สมาชิกเหล่านี้ได้รับการกำหนดให้เป็น "วาเกะ" ซึ่งแสดงถึงสถานะของพวกเขาในฐานะสาขาหนึ่งของราชวงศ์ บริงก์ลีย์และคิกูจิตั้งทฤษฎีว่า การแต่งตั้งผู้ว่าราชการท้องถิ่นเหล่านี้ได้รับการออกแบบมาเพื่อเพิ่ม "เกียรติประวัติแห่งราชสำนัก" ผู้ที่มีสิทธิ์ได้แก่ "บุคคลที่มีคุณธรรม" เจ้าชาย หรือหัวหน้าชนเผ่าพื้นเมือง
"คิกิ"ระบุว่าเซมุมีพระมเหสีนาม "โอโฮะ-ทาการะ"  ธิดาใน"ทาเกะ-โอชิยามะ-ทาริ-เนะ" โอโฮะ-ทาการะให้กำเนิดพระราชโอรสเพียงพระองค์เดียวนามว่า เจ้าชายวากานูเกะ  พระราชโอรสองค์เดียวของเซมุดูเหมือนจะสิ้นพระชนม์ตั้งแต่วัยเยาว์เนื่องจากจักรพรรดิทรงแต่งตั้งพระราชโอรสของยามาโตะ ทาเกรุเป็นมกุฎราชกุมารก่อนที่พระองค์จะสวรรคตใน ค.ศ. 190 ด้วยพระชนมพรรษา 107 พรรษา ภายหลัง"ทาราชินากัตสึฮิโกะ" พระราชนัดดา ขึ้นครองราชย์เป็นจักรพรรดิองค์ถัดไปใน ค.ศ. 192 การสวรรคตของเซมุถือเป็นจุดสิ้นสุดของทายาทสายตรงจากจักรพรรดิจิมมุในตำนาน และเป็นการแตกสาขาแรกของสาขาอื่น ๆ ที่ตามมาภายหลัง
ข้อมูลเท่าที่มีอยู่.
นักประวัติศาสตร์จัดให้เซมุเป็น "จักรพรรดิในตำนาน" เนื่องจากมีข้อมูลสำหรับการตรวจสอบและศึกษาเพิ่มเติมไม่เพียงพอ เนื่องด้วยเหตุผลดังกล่าว ทำให้การดำรงอยู่ของพระองค์เป็นเรื่องที่ถกเถียงกัน ถ้าพระองค์มีอยู่จริง ก็คงไม่มีหลักฐานเสนอแนะว่าตำแหน่ง "เท็นโน" ใช้งานในรัชสมัยของพระองค์ โดยมีแนวโน้มสูงมากว่าพระองค์เป็นหัวหน้าเผ่าหรือผู้นำเผ่าท้องถิ่น และหน่วยการเมืองที่พระองค์ปกครองครอบคลุมเพียงส่วนเล็ก ๆ ของประเทศญี่ปุ่นในปัจจุบันเท่านั้น มีความเป็นไปได้ว่าเซมุทรงปกครองในช่วงครึ่งแรกของคริสต์ศตวรรษที่ 4 เมื่อญี่ปุ่นกลายเป็นรัฐรวมเป็นหนึ่งซึ่งมีศูนย์กลางการปกครองจากยามาโตะ ทำให้บันทึกเหล่านี้ "ไม่ใช่เรื่องที่ไม่น่าเป็นไปได้"
จักรพรรดิโอจิง

จักรพรรดิโอจิง  เป็นจักรพรรดิในตำนานองค์ที่ 15 ของญี่ปุ่นตามแบบแผนสืบราชสันตติวงศ์
ไม่สามารถกำหนดวันที่แน่นอนให้กับพระราชประวัติหรือรัชสมัยของจักรพรรดิโอจิงได้ แต่นักประวัติศาสตร์ถือว่าพระองค์ครองสิริราชสมบัติตั้งแต่ ค.ศ. 270 ถึง 310 ตามความเชื่อในศาสนาชินโตและศาสนาพุทธในประเทศญี่ปุ่น จักรพรรดิโอจิงเป็นวิญญาณศักดิ์สิทธิ์ของเทพเจ้าฮาจิมัง
รายงานจากตำนาน.
จักรพรรดิโอจิงประสูติเมื่อวันที่ 14 เดือน 12 ปีชูไอที่ 9 ตรงกับวันที่ 5 มกราคม ค.ศ. 201 (พ.ศ. 744) เป็นพระราชโอรสองค์เดียวใน จักรพรรดิชูไอ จักรพรรดิองค์ที่ 14 ที่ประสูติแต่ จักรพรรดินีจิงงุ
เมื่อจักรพรรดิชูไอผู้เป็นพระราชบิดาเสด็จสวรรคตใน ค.ศ. 201 (พ.ศ. 744) จักรพรรดินีจิงงุผู้เป็นพระราชมารดาจึงขึ้นเป็นผู้สำเร็จราชการแผ่นดินเนื่องจากจักรพรรดิโอจิงยังไม่ประสูติ
จนกระทั่งจักรพรรดินีจิงงุสิ้นพระชนม์ในวันที่ 17 เดือน 4 ปีจิงงุที่ 69 ตรงกับวันที่ 3 มิถุนายน ค.ศ. 269 (พ.ศ. 812)
ข้อมูลที่มีอยู่.
ในขณะที่นักประวัติศาสตร์โต้แย้งเรื่องการมีตัวตนทางประวัติศาสตร์ของจักรพรรดิโอจิง โดยมีความเห็นเป็นเอกฉันท์ว่าพระองค์ "น่าจะมีตัวตนจริง" แล้วยังมีข้อตกลงว่าระยะเวลาตั้งครรภ์ของโอจิง 3 ปีนั้นเป็นตำนานและมีความหมายเชิงสัญลักษณ์มากกว่าที่จะเป็นจริง วิลเลียม จอร์จ แอสตันเสนอแนะว่าการตั้งครรภ์สามารถตีความเป็นช่วงเวลาที่น้อยกว่า 9 เดือน ซึ่งมี 3 "ปี" (บางฤดูกาล) เช่น สามฤดูการเก็บเกี่ยว ถ้าโอจิงเป็นบุคคลที่มีตัวตนจริง นักประวัติศาสตร์จึงได้เสนอว่าพระองค์ครองราชย์ช้ากว่าที่ระบุไว้ วันที่ครองราชย์ของพระองค์มีผู้เสนอว่าน่าจะเร็วสุดที่ ค.ศ. 370 ถึง 390 จนกระทั่งช้าสุดในช่วงต้นคริสต์ศตวรรษที่ 5 อย่างไรก็ตาม นักประวัติศาสตร์ชาวญี่ปุ่นอย่างน้อยหนึ่งคนได้ตั้งข้อสงสัยเกี่ยวกับทฤษฎีนี้ โดยปรับแก้ข้อความสนับสนุนที่ระบุไว้ใน ค.ศ. 1972 หลุยส์ เปเรซ กล่าวในแบบใหม่ว่า: "มีเพียงกษัตริย์และจักรพรรดิหลังรัชสมัยโอจิงเท่านั้น... ...ที่มองว่าเป็นบุคคลทางประวัติศาสตร์" ไม่ว่ากรณีใดก็ตาม ไม่มีหลักฐานที่เสนอแนะว่ามีการใช้ตำแหน่ง "เท็นโน" ในสมัยของโอจิง จึงมีความเป็นไปได้ว่าพระองค์อาจเป็นหัวหน้าชนเผ่าหรือผู้นำท้องถิ่น และการปกครองที่พระองค์ปกครองครอบคลุมเพียงส่วนเล็ก ๆ ของญี่ปุ่นสมัยใหม่ ชนรุ่นหลังน่าจะให้ตำแหน่งโอจิง"-เท็นโน" หลังพระองค์สวรรคต
การเกิด (วิดีโอเกม)

ในวิดีโอเกม การเกิด  คือ การสร้างตัวละคร ไอเทม หรือม็อบ การเกิดใหม่  คือ การสร้างเอนทิตี (Entity) ใหม่หลังจากที่มันตายหรือถูกทำลาย บางที่อาจจะเกิดหลังจากที่มันสูญเสียไปหนึ่งชีวิต
ตัวละครผู้เล่นทุกตัวโดยปกติจะเกิดรอบ ๆ จุดเริ่มต้น ในขณะที่วัตถุต่าง ๆ หรือม็อบอาจจะเกิดหลังจากที่เกิดเหตุการณ์ต่าง ๆ หรือเกิดหลังจากที่ผู้เล่นเกิด เมื่อผู้เล่นเกิดใหม่โดยทั่วไปอาจจะถูกลดเลเวลของตัวเองหรือถูกลงโทษ
การเกิด (แก้ความกำกวม)

การเกิด อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
อาการฟุ้งพล่าน

อาการฟุ้งพล่าน หรือ เมเนีย  เป็นภาวะการเร้า อารมณ์และระดับกำลังที่เพิ่มขึ้นผิดปกติ หรือ "ภาวะการกระะตุ้นโดยรวมเพิ่มสูงขึ้นโดยมีการแสดงออกทางอารมณ์มากกว่าปกติ ร่วมกับมีอารมณ์กลับกลายง่าย" แม้มักถือว่าอาการฟุ้งพล่านเป็น "ภาพกระจก" ของภาวะซึมเศร้า แต่อารมณ์ที่เพิ่มขึ้นนั้นอาจเป็นได้ทั้งเคลิ้มสุขหรือหงุดหงิด ซึ่งเมื่ออาการฟุ้งพล่านรุนแรงขึ้น ความหงุดหงิดอาจแสดงออกมามากขึ้นจนกลายเป็นความรุนแรงในที่สุด
เอ็กโซ-ซีบีเอกซ์

เอ็กโซ-ซีบีเอกซ์ (เกาหลี: ; ยังเป็นที่รู้จักในนาม ซีบีเอกซ์ หรือ เฉินแบ็กซี) เป็นยูนิตย่อยแรกของวงดนตรีชายจากเกาหลีใต้ เอ็กโซ ก่อตั้งโดยเอสเอ็มเอนเตอร์เทนเมนต์ ในปี ค.ศ. 2016 ประกอบไปด้วยสมาชิกจำนวนสามคนคือ เฉิน แบ็กฮย็อน และซิ่วหมิน เปิดตัวด้วยเอกซ์เทนเดดเพลย์ "เฮย์มามา!" วางขายในเดือนตุลาคม ค.ศ. 2016 และเปิดตัวในประเทศญี่ปุ่นกับอีพี "เกิลส์" ในเดือนพฤษภาคม ค.ศ. 2017
ประวัติ.
2016–ปัจจุบัน: การก่อตั้ง เปิดตัวด้วย "เฮย์มามา!" และการเปิดตัวที่ญี่ปุ่น.
ในวันที่ 29 กรกฎาคม ค.ศ. 2016 เฉิน แบ็กฮย็อน และซิ่วหมิน ปรากฏตัวพร้อมกันในวิดีโอชื่อ "เรซเซอวาร์ไอดอลส์" (Reservoir Idols) ระหว่างทัวร์คอนเสิร์ตของเอ็กโซ เอ็กโซแพลนเน็ต 3 – ดิเอ็กซอร์เดียม และหลังจากนั้นพวกเขาปล่อยเพลง "ฟอร์ยู" ประกอบละคร"ข้ามมิติ ลิขิตสวรรค์" ในวันที่ 23 สิงหาคม ค.ศ. 2016 ทำให้มีการสันนิษฐานการตั้งยูนิตย่อยวงแรกของเอ็กโซ และก็ได้รับการยืนยันจากเอสเอ็มเอนเตอร์เทนเมนต์ในวันที่ 5 ตุลาคม ทั้งสามคนได้ทำการแสดงสดเพลง "ฟอร์ยู" ในฐานะยูนิตย่อยเป็นครั้งแรกในงานปูซานวันเอเชียเฟสติวัล 2016 ต่อมาในวันที่ 24 ตุลาคม ชื่อของวงประกาศออกมาว่าเป็นชื่อ เอ็กโซ-ซีบีเอกซ์ (ย่อมาจาก "เฉินแบ็กซี") มาจากอักษรตัวแรกของชื่อในการแสดงของสมาชิก
ในวันที่ 31 ตุลาคม เอ็กโซ-ซีบีเอกซ์ปล่อยเอกซ์เทนเดดเพลย์เปิดตัว "เฮย์มามา!" ประกอบด้วยห้าเพลงในหลายแนวดนตรีคือ อิเล็กทรอนิกส์แดนซ์ อาร์แอนด์บีบัลลาด และเรโทรป็อป พร้อมกับมิวสิกวิดีโอของซิงเกิลนำ เมื่อวันที่ 3 พฤศจิกายน วงทำการแสดงสดครั้งแรกในรายการ"เอ็ม เคาต์ดาวน์" วิดีโอ "รีเซอร์วัวร์ไอดอลส์" ถูกเผยแพร่อย่างเป็นทางการเพื่อเป็นมิวสิกวิดีโอของเพลงจากอีพีชื่อเพลง "เดอะวัน" "เฮย์มามา!" ขึ้นอันดับ 1 ในชาร์ต"บิลบอร์ด"เวิลด์อัลบั้มและแกออนอัลบั้มชาร์ต ต่อมาในวันที่ 15 พฤศจิกายน วงชนะรางวัลแรกจากรายการ "เดอะโชว์" ด้วยเพลงนำ "เฮย์มามา!" ในเดือนพฤศจิกายน เอ็กโซ-ซีบีเอกซ์ได้บันทึกเสียงให้เพลง "ครัชยู" ประกอบเกม"เบลดแอนด์โซล" วงทำการแสดงสดเพลงนี้เมื่อวันที่ 18 พฤศจิกายน ที่เอ็นป็อปโชว์เคสคอนเสิร์ต ส่วนหนึ่งในรายการแข่งขัน "เบลดแอนด์โซล" เวิลด์แชมเปียนชิปทัวร์นาเมนต์ 2016 และได้ปล่อยมิวสิกวิดีโอในวันที่ 25 ธันวาคม
เอ็กโซ-ซีบีเอกซ์ประกาศเปิดตัวในประเทศญี่ปุ่นกับเอกซ์เทนเดดเพลย์ "เกิลส์" ออกจำหน่ายในวันที่ 24 พฤษภาคม ค.ศ. 2017 และปล่อยมิวสิกวิดีโอแบบสั้นสำหรับซิงเกิลนำ "คา-ชิง!" ในวันที่ 1 พฤษภาคม ค.ศ. 2017 วงได้ร้องเพลง "อิตส์รันนิงไทม์!" ประกอบแอนิเมชันจากรายการโทรทัศน์ช่องเอสบีเอส "รันนิงแมน" และร้องเพลง "คราย" ประกอบละครญี่ปุ่นเรื่อง "" ซึ่งออกจำหน่ายในวันที่ 24 กันยายน
แอร์พุกาม

แอร์พุกาม  เป็นสายการบินสัญชาติพม่า สำนักงานใหญ่ตั้งอยู่ที่เขตพะหาน ย่างกุ้ง ประเทศพม่า ส่วนใหญ่ให้บริการเที่ยวบินภายในประเทศ มีจุดหมายปลายทางทั้งหมด 15 เมืองในประเทศพม่า และอีก 1 เมืองในประเทศไทย มีฐานการบินหลักอยู่ที่ท่าอากาศยานนานาชาติย่างกุ้ง และท่าอากาศยานนานาชาติมัณฑะเลย์
ประวัติ.
สายการบินก่อตั้งในเดือนมิถุนายน ค.ศ. 2004 และเริ่มให้บริการในวันที่ 15 พฤศจิกายน ค.ศ. 2004 เจ้าของสายการบินคือ กลุ่มบริษัทถู เที่ยวบินระหว่างประเทศเที่ยวแรก บินจากย่างกุ้งไปกรุงเทพมหานคร ในวันที่ 15 พฤษภาคม ค.ศ. 2007 และเที่ยวที่สอง บินไปยังสิงคโปร์ ในวันที่ 7 พฤศจิกายน ค.ศ. 2007
จุดหมายปลายทาง.
จุดหมายปลายทางของสายการบินแอร์พุกาม มีดังนี้
ฝูงบิน.
ข้อมูลเมื่อวันที่ 12 กันยายน ค.ศ. 2014
พายุหมุนนาร์กิส.
ในเหตุการณ์พายุหมุนนาร์กิส เมื่อเดือนพฤษภาคม ค.ศ. 2008 รัฐบาลพม่าได้ให้แอร์พุกามและบริษัทแม่ ช่วยฟื้นฟูเมืองโพกาเลในเขตอิรวดี ซึ่งได้รับความเสียหายอย่างหนัก
นโยบายจีนเดียว

นโยบายจีนเดียว  หมายถึง นโยบายที่ยืนยันว่ามีเพียงรัฐรัฐเดียวที่ใช้ชื่อว่าจีน ซึ่งขัดต่อความคิดที่ว่ามีสองรัฐ คือ สาธารณรัฐประชาชนจีนกับสาธารณรัฐจีน (ไต้หวัน) หลายรัฐปฏิบัติตามนโยบายจีนเดียว แต่ความหมายไม่เหมือนกัน
นโยบายจีนเดียวต่างจาก "หลักการจีนเดียว" ซึ่งหลักการนั้นถือว่าทั้งไต้หวันและจีนแผ่นดินใหญ่คือจีนทั้งหมด หลักการจีนเดียวดัดแปลงมาจาก ฉันทามติ 1992 ของรัฐบาลสาธารณรัฐจีนในขณะนั้นกับข้อกำหนดของสาธารณรัฐประชาชนจีนซึ่งขึ้นอยู่กับเสียงข้างมากของพรรคภายใต้ฉันทามติทั้งสองรัฐบาลเห็นด้วยที่มีเพียงที่เดียวที่มีอำนาจอธิปไตยที่รวมทั้งสองแผ่นดินใหญ่จากจีนไปไต้หวัน แต่ไม่เห็นด้วยเรื่องของรัฐบาลว่าใครคือผู้ถูกต้องตามกฎหมายที่จะเป็นรัฐบาลของประเทศนี้ซึ่งเป็นสถานการณ์ที่คล้ายคลึงกันกับเกาหลี
เบื้องหลัง.
ในวันที่ 2 ธันวาคม 2016 ดอนัลด์ ทรัมป์ ว่าที่ประธานาธิบดีสหรัฐ และไช่ อิงเหวิน ประธานาธิบดีไต้หวัน โทรศัพท์ส่วนตัวหากันเกี่ยวกับเรื่องทางเศรษฐกิจการเมืองระหว่างไต้หวันและสหรัฐ
ความสัมพันธ์ทางการทูต.
นโยบายจีนเดียวยังเป็นความสำคัญสำหรับการเมืองเพื่อแสดงให้เห็นความสัมพันธ์ทางการทูตกับจีนแผ่นดินใหญ่เนื่องจากการกลายเป็นค่านิยมที่ทุกชาติทราบกันทั่วไปว่า จีน หมายถึงจีนแผ่นดินใหญ่ไม่ใช่ไต้หวัน อย่างไรก็ตามหลายชาติไม่ต้องการให้เรื่องนี้เป็นเรื่องพิเศษเพราะต้องการรักษาความสัมพันธ์กับทั้งสองประเทศไว้ บางประเทศใช้เงื่อนไขว่า "ยอมรับ", "เข้าใจ" ในขณะที่ประเทศอื่นในข้อบังคับใช้คำว่า "สนับสนุน" หรือ "รับรู้" สำหรับปักกิ่งเป็นตำแหน่งสถานะของไต้หวัน
ชื่อ "จีนไทเป" ใช้ในระหว่างประเทศตั้งแต่ที่ไต้หวันใช้ชื่อว่า "ไต้หวัน" ซึ่งบ่งบอกว่าเป็นประเทศแยกออกและชื่อ "สาธารณรัฐจีน" บ่งบอกว่ามีสองจีน ดังนั้นชื่อทั้งสองละเมิดหลักการนโยบายจีนเดียว ชื่อไต้หวันเคยเป็นชื่อย่อของสหภาพระหว่างไต้หวัน เกาะเผิงหู หมู่เกาะจินเหมิน และเกาะหมาจู่ ตัวอย่างเช่น
ประเทศส่วนใหญ่ยอมรับจีนแผ่นใหญ่ในทางการทูตจึงตั้งสำนักงานเศรษฐกิจขึ้นเพื่อทำหน้าที่แทนในการติดต่อกับไต้หวัน ขณะที่ไต้หวันมีสำนักงานเศรษฐกิจและวัฒนธรรมไทเป (TECRO) ทำหน้าที่เป็นสถานทูตโดยพฤตินัยเพื่อติดต่อกับประเทศอื่น ๆ
สำหรับฟิลิปปินส์ สถานทูตที่ไม่เป็นทางการเรียกสำนักงานเศรษฐกิจและวัฒนธรรมมะนิลา ถึงแม้ว่าจะเป็นสำนักงานเศรษฐกิจและวัฒนธรรมแต่ที่เว็บไซต์ปรากฏชัดเจนว่าสำนักงานตัวแทนฟิลิปปินส์ในไต้หวัน และยังมีบริการต่าง ๆ อย่างเช่นการทำวีซ่าและพาสปอร์ต
ผู้สำเร็จราชการแห่งฮังการี

ผู้สำเร็จราชการแห่งฮังการี  เป็นผู้บริหารราชการแผ่นดินในพระปรมาภิไธยหรือพระนามาภิไธยพระมหากษัตริย์ฮังการี
ในวันที 1 มีนาคม 1920, สภานิติบัญญัติแห่งฮังการี เห็นชอบให้มีการสถาปนาราชอาณาจักรฮังการีขึ้นใหม่ แต่มิได้อัญเชิญสมเด็จพระเจ้าคาร์ลที่ 4 แห่งฮังการีจากการเนรเทศนอกประเทศเพื่อทรงกลับมาเถลิงวัลย์ราชสมบัติเป็นจักรพรรดิฮับส์บูร์กเนื่องจากสถานการณ์ไม่อำนวยพระองค์จึงทรงแต่งตั้งพลเรือเอกมิกโลช โฮร์ตีเป็นผู้สำเร็จราชการแห่งฮังการีและหลังการสวรรคตของสมเด็จพระเจ้าคาร์ลที่ 4 มิกโลช โฮร์ตีจึงเป็นประมุขแห่งรัฐฮังการีโดยพฤตินัย จนกระทั่งรัฐบาลเอกภาพแห่งชาติฮังการีที่นำโดยพรรคแอร์โรวครอส ยึดอำนาจโฮร์ตีและยกเลิกตำแหน่งผู้สำเร็จราชการในปี 1944
รัฐเอกราชโครเอเชีย

รัฐเอกราชโครเอเชีย (NDH;) เป็นรัฐหุ่นเชิดของนาซีเยอรมนี และอิตาลีในช่วงสงครามโลกครั้งที่สองโดยรัฐนี้ก่อตั้งขึ่นในวันที่ 10 เมษายน 1941 หลังบุกครองยูโกสลาเวียได้สำเร็จโดยรัฐนี้มีดินแดนคือในประเทศโครเอเชีย, บอสเนียและเฮอร์เซโกวีนา, เซอร์เบีย และ สโลวีเนียในปัจจุบันโดยในยุคนี้ชาวเซิร์บ, ชาวยิว, ชาวโรมา, ประชาชนที่ต่อต้านฟาสซิสต์, ถูกจับเป็นจำนวนมากและส่งเข้าค่ายกักกันยาเชโนวัช.
รัฐดังกล่าวยังถูกปกครองโดยคนสองกลุ่ม คือ ชาวโครแอต และ ชาวบอสนีแอก โดยถือทัศนะคติ แนวคิด เกรตโครเอเชีย และ เกรตบอสเนีย เป็นทัศนะคติหลักตั้งของชาติ ซึ่งสองอุดมการณ์มีมุมมองต่อต้าน ชาวยิว และ ชาวเซิร์บ .
อุดมการณ์ร่วมชาวโครแอตและชาวบอสนีแอก.
ก่อนสงครามโลกครั้งที่ 2 ชาวโครแอตและชาวบอสนีแอก ถูกปกครองภายใต้การปกครองของชาวเซิร์บ ใน ราชอาณาจักรยูโกสาเวีย ชาวเซิร์บนับถือศาสนาคริสต์นิกายออร์โทด็อกซ์ ขณะที่ชาวบอสนีแอกนับถือศาสนาอิสลาม และชาวโครแอตนับถือคริสต์โรมันคาทอลิก แต่การปกครองโดยชาวเซิร์บ แสดงความไม่พอใจที่ก่อให้เป็นพลังของชาวมุสลิมและชาวคาทอลิก ในการก่อตั้งอุดมการณ์ร่วมชาวโครแอตและบอสนีแอก (Hrvati i Muslimani) หลังการแพร่หลายของลัทธิฟาสซิสต์ ระบอบนี้ได้ชักนำความเกลียดชังชาวเซิร์บ ซึ่งมีความสัมพันธ์ที่ดีกับชาวยิว ทำให้เกิดแนวคิด การต่อต้านยิว = การต่อต้านชาวเซิร์บ การต่อต้านชาวยิวและเซิร์บ แพร่หลายจนเกิดสงครามโลกครั้งที่ 2 รัฐบาลของรัฐเอกราชโครเอเชีย ได้จับชาวยิวและชาวเซิร์บ สู่การสังหารหมู่ ที่ ค่ายกักกันยาเชโนวัช.
การปกครอง.
รัฐเอกราชโครเอเชีย เป็นรัฐสองเชื้อชาติ สองศาสนา คือ ชาวคริสต์โครเอเชียน (Hrvati) และ ชาวมุสลิมบอสเนีย (Muslimani) การปกครองของรัฐนี้ถูกควบคุมโดยนาซีเยอรมันและอิตาลีพอสมควร ในลักษณะรัฐหุ่นเชิด แต่โครงสร้างการปกครอง ปกครองด้วยระบอบกษัตริย์ และ ระบอบพรรคการเมืองเดียว เน้นแนวคิดฟาสซิสต์ และ อุดมการณ์ร่วมชาวโครแอตและชาวบอสนีแอก โดยมี อันเท ปาเวลิช เป็นผู้นำ
ค่ายมูลวิวัติแห่งชาติ (ค.ศ. 1934)

ค่ายมูลวิวัติแห่งชาติ (ONR) เป็นพรรคการเมืองแนวขวาจัด, ชาตินิยม และต่อต้านคอมมิวนิสต์ในโปแลนด์ ก่อตั้งในวันที่ 14 เมษายน ค.ศ. 1934 โดยพรรคการเมืองนี้มีแนวคิดฟาสซิสต์อิตาลี
พรรคการเมืองนี้ก่อตั้งโดยอดีตสมาชิกของค่ายเกรตโปแลนด์ ("Obóz Wielkiej Polski") ประกอบไปด้วย Jan Mosdorf, Tadeusz Gluziński และ Henryk Rossman ค่ายมูลวิวัติแห่งชาติได้รับการสนับสนุนจากนักเรียนและอดีตกลุ่มเยาวชนภูเขา ค่ายมูลวิวัติแห่งชาติเริ่มทำร้ายชาวยิว และจัดตั้งกองกำลังและองค์การต่าง ๆ ในการจัดการและทำร้ายชาวยิว นอกจากนี้ร่วมทั้งคว่ำบาตรร้านขายของชาวยิวในโปแลนด์ ร่วมทั้งการกระทบกระทั่งกันกับกลุ่มแรงงานซ้ายจัดที่เดินขบวน จนในที่สุดค่ายมูลวิวัติแห่งชาติที่ก่อตั้งได้ไม่ถึง 3 เดือนก็ถูกรัฐบาลโปแลนด์สั่งห้ามในเดือนกรกฎาคม ค.ศ. 1934 ผู้นำพรรค 7 คนถูกจับและส่งเข้าค่ายกักกัน Bereza Kartuska Detention Camp